Kotak Disinfeksi Boleh Cegah COVID-19? Jangan Tertipu Dengan Teknologi Yang Nampak Canggih!

Untuk mendapatkan lebih banyak info tentang coronavirus di Malaysia, sila dapatkannya di sini.

Pernahkah anda disambut dengan sebuah kotak disinfeksi atau
disinfection box
 ketika mahu masuk ke sebuah premis perniagaan?

Kotak disinfeksi tersebut memerlukan anda untuk lalu di dalamnya
 sebelum bertindak menyembur anda dengan cecair nyahkuman.

Kotak tersebut nampak seperti alat yang berteknologi tinggi. Penggunaannya juga adalah
untuk cegah penularan COVID-19
. Namun, adakah semua dakwaan ini benar?

Jom ikuti artikel kami dengan lebih lanjut untuk mengupas isu penggunaan kotak disinfeksi pada pintu masuk premis perniagaan.

Sebelum teruskan bacaan, mari lihat statistik terbaharu COVID-19 di Malaysia:

[covid_19]

Penggunaan kotak disinfeksi (disinfection box) lagi berkesan dari mask & hand sanitizer?

Kotak disinfeksi ini berfungsi dengan cara menyembur cecair nyahkuman ke atas individu yang bergerak melepasi kotak tersebut.

Bayangkan pintu masuk ke dalam sebuah premis cuci kereta. Begitulah lebih kurang bentuk serta cara kotak disinfeksi ini berfungsi.

Ia akan menyembur individu selama sekurang-kurangnya 20 hingga 30 saat dengan
cecair disinfeksi untuk pastikan individu tersebut bebas daripada kuman.

Industri yang menjual kotak disinfeksi ini mendakwa produk ini merupakan satu produk mudah alih yang boleh dipasang di mana-mana pintu masuk premis dengan mudah.

Ada juga kotak disinfeksi yang datang dengan bahan nyahkuman sendiri yang turut mendakwa bahan yang mereka guna tidak akan mendatangkan mudarat pada permukaan kulit.

Mereka juga berkata cara semburan ini lebih murah kerana kosnya hanyalah 10 sen sekali semburan.

Walau bagaimanapun, harga kotak tersebut pula boleh mencecah ribuan ringgit. Menurut KKM, kotak disinfeksi tersebut boleh bernilai antara RM1,000 hinggalah RM7,000 sebuah.

Anda mungkin berminat:

Berkesankah Alat Pembersih Udara (Air Purifier) Dalam Mencegah Coronavirus?

KARUT! Health Tag Tak Boleh Lindungi Dari COVID-19, Jangan Bazirkan Duit

Berkesankah guna kotak disinfeksi?

Namun, adakah cara menyembur dengan cecair disinfeksi ini berkesan? KKM telahpun membuat kenyataan akhbar pada 15 April yang lalu berkenaan dengan isu ini.

Menurut KKM, cara nyahkuman sebegini tidak berkesan dan boleh membawa mudarat
pada mata dan mulut individu yang melalui kotak tersebut.

WHO juga tidak menggalakkan cara disinfeksi luaran untuk membunuh virus.

Selain itu, jangka masa 20 hingga 30 saat tidak cukup untuk membunuh virus. Proses ini juga tidak efisien untuk melawan COVID-19 kerana ia tidak mampu membunuh virus yang berada dalam badan manusia.

Malahan, virus korona
merebak melalui satu individu ke individu yang lain melalui titisan air
 yang terhasil ketika seseorang itu batuk, bersin ataupun bercakap.

Oleh itu,
kaedah ini tidak dapat menghalang penyebaran virus COVID-19 secara total.

KKM telahpun membuat tinjauan ke atas beberapa jenis model yang digunakan di pintu masuk premis di seluruh Malaysia setelah mendapat laporan daripada orang awam.

Di samping tiada bukti saintifik tentang pengunaan alat ini untuk
membanteras penyebaran COVID-19
, risiko jangka panjang penggunaan alat ini juga tidak dapat dipastikan.

Oleh itu, alat ini mungkin tidak perlu untuk digunakan pada pintu premis perniagaan. Bukan sahaja ia tidak berkesan, malah harganya juga mahal.

Jangan terpedaya dengan alatan yang nampak canggih

Walaupun kotak disinfeksi ini nampak canggih, pihak KKM tidak menyarankan pengunaannya sebagai langkah untuk mengurangkan jangkitan COVID-19.

Mungkin sebahagian jenama kotak disinfeksi ini menggunakan bahan nyahkuman yang berkesan untuk melawan COVID-19, tapi ada juga jenama yang menggunakan bahan seperti c
hlorhexidine digluconate,
menyebabkan iritasi kepada kulit.

Selain itu, bahan disinfeksi lain yang juga digunakan seperti
Ammonium Quartenary compound
 (QAC), klorin dan komponen yang mengandungi klorin memang terbukti boleh membunuh virus COVID-19.

Tetapi, ia selalunya digunakan di atas permukaan seperti kaca dan besi dan bukannya untuk disembur kepada manusia.

Oleh sebab pakaian manusia dikira sebagai permukaan yang berlubang-lubang dan tidak rata (
porous material
), CDC mencadangkan untuk membasuh pakaian menggunakan suhu yang paling panas dan kemudian sidai sehingga kering.

Cara ini sudah memadai untuk membunuh virus
yang mungkin terlekat pada pakaian. Selain cara ini, cara menyembur cecair disinfeksi sudah pasti tidak akan berkesan.

Baca juga:

Jaga-jaga teknologi
pseudoscience

Alat
disinfection box
 ini sama seperti
pemakaian health-tag

dan juga
mandi herba biji sawi
 yang kononnya berupaya untuk membasmi virus COVID-19.

Kedua-duanya merupakan amalan yang tidak ada bukti dapat mencegah virus COVID-19.

Cukup sekadar amalkan amalan seperti jaga jarak sosial,
kerap basuh tangan
 dan juga
pakai pelitup muka.
 Kesemua amalan ini terbukti dapat mengelakkan virus COVID-19 daripada merebak.

Oleh itu, sebelum anda mencuba apa-apa alat yang kononnya boleh membunuh virus COVID-19, fikir-fikirlah dulu sebelum mencuba.

Penggunaan kotak disinfeksi bukan sahaja tidak berkesan, malah membazir kerana harganya yang agak mahal di pasaran Malaysia.

Ingat ya, alat yang nampak canggih tidak semestinya benar-benar berfungsi!

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


4 Penawar Darah Tinggi MESTI Ikut Kalau Nak Kekal Sihat!

Jika anda baru atau sudah lama didiagnosis dengan
masalah hipertensi
, pasti anda tercari-cari penawar darah tinggi yang berkesan bagi memastikan komplikasi masalah kronik tersebut boleh diminimumkan.

Percaya ataupun tidak, kebanyakan tip kesihatan yang sering dianggap berkesan dalam memastikan tekanan darah terkawal berbentuk perubahan gaya hidup individu.

Tanpanya, sukar untuk anda menangani masalah kronik ini dengan berkesan. Berikut adalah 4 cara untuk anda turunkan masalah darah tinggi atau hipertensi.

Untuk mendapatkan lebih banyak info berkenaan kesihatan jantung, anda boleh klik
di sini
.

#1 Senaman secara berkala untuk hindarkan masalah darah tinggi

Mungkin tip pertama ini kelihatan seperti
cliche
namun pelbagai jenis kajian telah membuktikan keberkesanan
senaman dalam mengawal tekanan darah
pesakit hipertensi.

Sememangnya senaman merupakan antara aspek terpenting bagi setiap individu untuk kekal sihat. Ia merupakan penawar darah tinggi semula jadi yang sering tidak diendahkan.

Tinjauan semula terhadap 27 kajian rawak terkawal (
randomized controlled trial
) yang melibatkan 1,480 subjek telah mendapati bahawa purata kesan senaman terhadap
 penurunan tekanan darah bagi pesakit hipertensi
 berada pada kadar 10.8/4.7 mmHg (tekanan darah sistolik/tekanan darah diastolik).

Pertubuhan Kesihatan Sedunia (WHO) telah menyarankan pelaksanaan aktiviti fizikal berintensiti sederhana sekurang-kurangnya 150 minit seminggu.

Ada ahli akademik yang menganggap saranan durasi tersebut sebenarnya tidak mencukupi namun pokok pangkalnya, anda perlu bersenam untuk memastikan tahap kesihatan anda berada pada keadaan baik.

Jika anda jarang melakukan senaman, janganlah pula anda memulakan rutin anda dengan
senaman berat
.

Bagi mereka yang suka bersenam di gim, mulakan dengan pemberat yang ringan. Bagi individu yang suka bersenam di luar, anda boleh melakukan aktiviti joging, mendaki bukit dan berenang.

#2 Penawar darah tinggi – Gaya pemakanan DASH

Senaman tidak akan berkesan jika anda makan tanpa menghiraukan tentang keseimbangan nutrisi makro dan mikro pada struktur diet anda.

Antara pelan pemakanan yang telah diiktiraf sebagai penawar darah tinggi adalah
diet DASH
 (
Dietary Approach to Stop Hypertension
).

Jika dilaksanakan dengan betul, pelan pemakanan tersebut dapat membantu pesakit hipertensi menurunkan tekanan darah sistolik dan diastolik pada nilai purata 11 mmHg dan 5.5 mmHg.

Anda tidak wajib untuk melaksanakan gaya pemakanan sebegini memandangkan terdapat pelbagai jenis pelan diet yang turut berkesan dalam mengubati hipertensi.

Namun, anda perlu mengawal
gaya pemakanan agar tekanan darah anda terkawal
. Antara tip yang boleh diguna pakai bagi mereka yang ingin mengamalkan diet DASH adalah seperti berikut:

Kurangkan makanan berlemak

Lebihkan pengambilan bijirin, kekacang, ayam dan ikan

Pastikan anda mengambil hidangan sayur-sayuran dan buah-buahan pada setiap hidangan makanan. Gantikan snek anda dengan buah-buahan

Jika anda tidak mahu makan buah sebagai snek, ambil kekacang tanpa garam, kismis atau yogurt rendah atau tanpa lemak

Kurangkan pengambilan daging merah. Jika boleh, fokuskan kepada pengambilan sayur-sayuran dan protein daripada produk tenusu

Kurangkan pengambilan mentega, sos dan bahan perasa yang lain

Pastikan anda membaca label makanan sebelum membeli sesuatu produk makanan. Utamakan makanan yang rendah natrium dan kaya dengan kalium, magnesium dan kalsium

#3 Kurangkan berat anda, hilangkan masalah hipertensi

Di Asia Tenggara, Malaysia tidak asing lagi dengan masalah obesiti.
Peningkatan terhadap insiden obesiti
 amat membimbangkan berikutan kaitannya dengan pelbagai jenis penyakit kronik termasuklah hipertensi.

Pengurangan berat badan merupakan penawar darah tinggi yang boleh dianggap mujarab. Secara amnya, anda terlindung daripada masalah tekanan darah tinggi jika anda mampu mengurangkan 4.5 kg (10 pounds) daripada berat badan asal.

Namun, jika anda telah mengimplementasikan
 pelan untuk menurunkan berat badan
, fokus anda seharusnya bukan pada jumlah berat badan anda.

Beri tumpuan kepada ukur lilit pinggang anda. Lapisan yang menyelaputi keliling pinggang yang dikenali sebagai lemak visera adalah masalah yang perlu ditangani.

Lemak ini kebiasaannya akan berkumpul pada organ dalaman di bahagian abdomen dan boleh menyebabkan pelbagai jenis komplikasi kesihatan termasuklah tekanan darah tinggi.

Menurut WHO, bagi populasi Asia, ukur lilit pinggang bagi lelaki dan wanita perlu kurang daripada 85 cm dan 80 cm.

Ukuran melebihi nilai tersebut boleh meningkatkan risiko anda untuk mendapat penyakit metabolik. Jika anda tercari-cari akan penawar darah tinggi yang berkesan, kurangkan berat badan anda.

#4 Kurangkan pengambilan garam antara penawar darah tinggi

Ramai orang tahu bahawa kalau nak kurangkan tekanan darah kena
kurangkan garam dalam makanan
, kan?

Garam, atau lebih spesifik lagi natrium, merupakan nutrisi mikro yang sering dikaitkan dengan
risiko hipertensi
.

Walaupun garis panduan pengurangan pada pengambilan makanan boleh memberikan kebaikan, namun ia boleh menjadi kontroversial.

Ini berikutan bukan semua individu akan mendapat kebaikan yang setaraf daripada gaya pemakanan rendah natrium dan jika diambil terlalu sedikit, ia turut boleh mendatangkan kemudaratan.

Sama ada ia menjadi penawar atau bukan penawar darah tinggi, ia bergantung kepada keperluan individu seharian.

Bagi
mereka yang didiagnosis dengan hipertensi
, Persatuan Jantung Amerika telah menyarankan kadar natrium di antara 1,500 mg hingga 2,300 mg sehari.

Dengan kata lain, jumlahnya tidak sampai
satu sudu teh garam sehari
. Jumlah ini tidak termasuk dengan penggunaan
rempah ratus
 yang turut mengandungi garam campuran.

WHO telah mengeluarkan saranan yang berbeza.

Mereka menyarankan pengambilan garam tidak melebihi 5,000 mg dan saranan ini bertepatan dengan beberapa kajian yang menerangkan perihal kemudaratan apabila seseorang individu itu mengambil
sumber natrium
 yang tidak mencukupi.

Konklusi

Tekanan darah perlu dikawal dengan betul.
 Jika hipertensi
 dibiarkan begitu sahaja tanpa rawatan, ia boleh menyebabkan kemudaratan kepada si pesakit.

Jika anda mempunyai tanda darah tinggi, dapatkan rawatan susulan, amalkan gaya hidup sihat dan ambil berat tentang tahap kesihatan mental anda.


Selepas Bedah Hernia, Bila Boleh Bersama Pasangan? Pertimbangkan 4 Perkara Ini!

Ia boleh berlaku kepada kedua-dua orang lelaki dan wanita, dan jalan untuk menyelesaikan masalah ini pula mungkin cuma ada satu iaitu dengan melakukan pembedahan hernia.

Pasca pembedahan ini, adakah
hubungan seksual bersama pasangan
 boleh diteruskan seperti biasa? Jom kita semua ikuti artikel ini untuk mengetahui jawapannya!

Untuk mendapatkan lebih banyak informasi tentang Kesihatan Seksual, anda boleh klik
di sini.

Pertama, hernia
itu penyakit apa?

Sebelum pergi dengan lebih mendalam lagi, adalah wajar untuk kita semua mengetahui mengenai penyakit yang lebih
dikenali sebagai angin pasang
 ini.

Hernia adalah keadaan di mana
 kandungan pada satu-satu ruang tubuh badan (biasanya abdomen) membonjol keluar daripada kawasan yang biasa ia berada termasuklah pada alat sulit lelaki dan wanita.

Kandungan yang dimaksudkan ini adalah sebahagian daripada usus atau tisu lemak dengan lapisan membran yang seterusnya akan membentuk kantung hernia.

Kesannya, ia akan membonjol keluar dan mengakibatkan rasa sakit terutamanya ketika penderita batuk, bersin,
membongkok atau mengangkat objek berat
.

Hernia mungkin tidak begitu berbahaya namun ia juga tidak akan pulih dengan sendiri dan boleh menjadi punca kepada komplikasi kesihatan yang lain.

Jadi, jangan ambil mudah dengan penyakit angin pasang ini dan segera berjumpa doktor untuk rawatan lanjutan yang berupa pembedahan hernia.

Pembedahan hernia, rawatan yang efektif?

Hernia perlu dirawat kerana
 ia mempunyai risiko komplikasi yang serius termasuklah:

Terbelit
– Organ paling kerap mengalami hernia ialah usus dan jika ia terbelit, usus tersebut boleh tersumbat lantas menyebabkan masalah pada laluan najis

Terjerut
– Keadaan ini adalah sangat serius dan perlu dirawat serta-merta sebelum organ terbabit mati akibat kekurangan darah dan oksigen

Dalam hampir semua kes, pembedahan adalah pilihan terbaik kecuali jika pesakit tidak boleh menjalani pembedahan disebabkan masalah kesihatan lain.

Terdapat
2 jenis pembedahan hernia yang utama
iaitu; pembedahan terbuka atau pembedahan laparoskopik yang perlu ditentukan oleh doktor terlebih dahulu.

Apa yang membimbangkan kebanyakan individu adalah adakah
hubungan seksual bersama pasangan
 boleh diteruskan seperti biasa selepas pembedahan ini dilakukan?

Kehidupan seksual pasca pembedahan hernia

Hernia yang berlaku terutamanya pada alat sulit lelaki atau wanita pasti akan menimbulkan kebimbangan kepada penderitanya, untuk melakukan
hubungan seksual bersama pasangan
 bukan?

Adalah penting untuk kalian tahu bahawa
kebanyakan penderita angin pasang
 tidak akan mengalami kesan jangka masa panjang selepas melakukan pembedahan memperbaiki kondisi ini.

Apa yang mungkin akan berlaku adalah hanya kebengkakan atau kesakitan pada luka pembedahan selama beberapa hari selepas prosedur dijalankan.

Ini bermakna anda dan pasangan sebenarnya sudah boleh
menjalani kehidupan seksual seperti biasa
 selepas luka pembedahan ini sembuh sepenuhnya.

Pun begitu, doktor mungkin akan menyarankan anda untuk mengelakkan seks selama beberapa hari atau minggu bergantung kepada:

Lokasi hernia berlaku (terutamanya pada alat sulit)

Jenis pembedahan yang dijalankan

Usia dan keadaan kesihatan anda

Sama ada berlaku sebarang komplikasi semasa prosedur

Dalam erti kata yang lebih mudah, anda dan
pasangan boleh melakukan hubungan seksual
 seperti biasa selepas sembuh daripada prosedur yang dijalankan, melainkan dengan saranan dan larangan doktor!

Antara cadangan yang perlu diberi perhatian

Meskipun kebanyakan pakar menyatakan adalah okay untuk anda dan pasangan
menjalani kehidupan seksual seperti biasa
, namun masih ada perkara yang perlu diberi perhatian khusus.

Ketahuilah bahawa akan berlangsung kebengkakan dan kesakitan pada lokasi pembedahan terutamanya jika ia berlaku pada alat sulit yang akan
mengganggu projek asmara kalian
.

Jadi ada beberapa cadangan yang perlu anda dan pasangan fikirkan ketika berasmara iaitu:

Praktikkan posisi seks
 yang tidak akan memberi tekanan kepada lokasi pembedahan hernia dilakukan

Mulakan hubungan dengan pergerakan yang perlahan sehinggalah kalian mula berasa yakin

Letakkan bantal di bawah badan anda untuk memberikan sudut sesuai tanpa perlu badan berasa tertekan

Sentiasa berhubung dengan pasangan untuk berhenti sekiranya berlaku ketidakselesaan

Untuk lebih maklumat dan informasi, sila berhubung dengan doktor pakar berhampiran anda untuk mengetahui mengenai kehidupan seksual yang terbaik pasca prosedur pembedahan penyakit ini.


Ada Bintil Kuning Pada Mata? Itu Tandanya Lemak Dalam Badan Tinggi, BAHAYA!

Sedang membelek muka di cermin, terpandang bintil atau benjolan di
kelopak mata
! Jangan pandang remeh, ya. Itu tandanya ada masalah xanthelasma.

Jom fahami lebih lanjut mengenainya.

Timbulnya benjolan di kelopak mata

Kemunculan benjolan atau bintil berwarna kuning pada sudu dalam
kelopak mata
 atau sekitar mata adalah petanda anda mungkin mengalami masalah xanthelasma.

Nama saintifiknya ialah
xanthelasma palpebrarum
 (XP).

Umumnya, benjolan di kelopak mata ini adalah deposit lembut, kekuningan dan berlemak yang terbentuk di bawah kulit.

Ia tidak berbahaya. Pun begitu dalam kes yang jarang berlaku, ia dikatakan sebagai
petanda kemungkinan penyakit jantung.

Jika anda mengalami benjolan seperti itu, ada baiknya melakukan pemeriksaan doktor atau pakar dermatologi.

Punca benjolan di kelopak mata

Hampir separuh individu dengan masalah xanthelasma
mempunyai kolesterol tinggi
.

Anda lebih cenderung mendapat bintil ini jika ada:

Kolesterol LDL (tidak baik) yang tinggi atau
kolesterol HDL (baik)
 yang rendah

Mewarisi kolesterol tinggi
 – doktor mungkin menggelar keadaan ini sebagai hiperkolesterolemia keluarga

Penyakit hati disebut sirosis bilier primer (
primary biliary cirrhosis
) – yang boleh meningkatkan
kadar kolesterol

Merupakan keadaan biasa dalam kalangan keluarga dari Asia atau Mediterranean

Faktor risiko masalah xanthelasma

Secara mudah, sesiapa sahaja boleh mengembangkan keadaan ini. Tetapi risikonya akan lebih tinggi jika:

Anda seorang wanita

Berusia antara 30 hingga 50 tahun

Berketurunan Asia atau Mediterranean

Mempunyai tabiat merokok

Mengalami tekanan darah tinggi

Berdepan masalah obesiti

Menghidap diabetes

Tahap lipid – lemak dalam darah, termasuk kolesterol – yang tinggi secara tidak normal

Menjalani diagnosis untuk masalah xanthelasma

Bagaimana untuk mengetahui bahawa benjolan di kelopak mata adalah masalah xanthelasma atau tidak?

Biasanya doktor dapat mendiagnosis keadaan XP secara visual dengan memeriksa kulit di sekitar mata anda.

Doktor juga mungkin akan mengambil sejumlah profil lipid untuk melihat apakah tahap lipid yang menjadi punca kepada simptom yang dialami.

Untuk menguji tahap lipid, doktor akan mengambil sampel darah anda dan kemudiannya ia dihantar ke makmal untuk ujian.

Dalam kebanyakan kes, anda perlu menunggu tempoh masa seminggu sebelum memperolehi keputusan.

Diagnosis perbezaan

Merupakan proses untuk membezakan antara dua atau lebih keadaan yang mempunyai tanda mahupun gejala sama.

Kadangkala syringoma dan milia mungkin disalah diagnosis sebagai masalah xanthelasma.

Syringoma adalah papula kecil pada kelopak mata bawah dan berwarna sama seperti kulit, manakala sista milia besar berwarna putih dan berbentuk seakan sfera.

Bolehkah masalah benjolan di kelopak mata dirawat?

Jika benar bintil kolesterol pada wajah adalah masalah xanthelasma, adakah cara untuk merawatnya?

Sememangnya benjolan di kelopak mata tidak akan hilang dengan sendirinya. Saiznya mungkin kekal sama atau bertambah besar dari masa ke masa.

Jika anda bimbang ia boleh mencacatkan penampilan pada wajah, ia boleh dibuang.

Doktor boleh melakukannya dengan salah satu kaedah berikut:

Hentikan pertumbuhan dengan ubat

Bekukan bintil tersebut dengan tahap sejuk yang tinggi – prosedur ini dipanggil
cyrosurgery

Membuangnya dengan prosedur laser

Disingkirkan melalui pembedahan

Kaedah rawatan menggunakan jarum elektrik – dikenali sebagai
electrodesiccation

Walaupun rawatan yang disenaraikan di atas dapat membantu menghilangkan benjolan di kelopak mata, namun terdapat kesan sampingan yang boleh dialami, seperti:

Parut

Perubahan pada warna kulit

Kelopak mata terkeluar (
turned-out eyelid
)

Bintil yang dialami akan kembali, terutamanya jika anda mewarisi kolesterol tinggi.

Mengawal tahap kolesterol

Menurunkan kolesterol juga merupakan antara cara untuk merawat masalah xanthelasma.

Bagi sesetengah individu,
perubahan diet dan amalan gaya hidup
 mungkin cukup untuk menguruskan tahap kolesterol badan.

Untuk menurunkannya, anda perlu:

Mengelakkan tabiat merokok dan hadkan pengambilan alkohol

Mengekalkan
berat badan seimbang

Melakukan aktiviti fizikal
 atau bersenam sekurang-kurangnya 30 minit sehari, 3 kali seminggu

Hadkan
pengambilan lemak tepu
 dalam makanan seperti mentega

[health_tool_article id=”75148″]

Doktor mungkin memberikan preskripsi statin atau ubat lain untuk membantu menurunkan kolesterol anda.

Terdapat juga beberapa ubat semula jadi yang mungkin berfungsi.

Pun begitu, berbincanglah terlebih dahulu dengan doktor sebelum menggunakan suplemen atau rawatan alternatif untuk menurunkan kolesterol.

Bila perlu berjumpa doktor?

Masalah xanthelasma mungkin merupakan tanda amaran awal bahawa kolesterol telah mulai terbentuk di saluran darah anda.

Dari masa ke masa, ia boleh membentuk plak pada arteri anda.

Pembentukan ini disebut aterosklerosis dan boleh menyebabkan penyakit jantung,
serangan jantung atau strok
.

Sekiranya anda terlihat benjolan di kelopak mata yang berwarna kuning dan mahu ia disingkirkan, berjumpalah dengan pakar dermatologi.

Anda juga boleh berjumpa dengan pakar bedah oculoplastik – doktor mata yang juga pakar dalam melakukan pembedahan plastik pada mata.

Lakukan juga pemeriksaan doktor untuk memeriksa tahap kolesterol, tekanan darah dan risiko jantung yang lain.


7 Mitos Berkenaan Penyakit Kelamin, Ini Yang Sering Berlegar

STD atau
penyakit kelamin bukanlah satu terma yang baharu dalam masyarakat kita pada masa kini
.
Sebut sahaja berkenaan sifilis, herpes atau HIV, hampir semua orang pasti tahu ia adalah jenis-jenis jangkitan kelamin.

Namun, terdapat juga beberapa maklumat yang tidak begitu pasti kebenarannya yang disebarkan dalam masyarakat kita.

Ada pelbagai tanggapan yang kita tersalah anggap sebelum ini berkenaan dengan penyakit seksual
.

Ini beberapa mitos terkenal berkaitan jangkitan kelamin yang pernah kita dengar sebelum ini.

Untuk mendapatkan lebih banyak info tentang Kesihatan Seksual, sila dapatkannya
di sini.

7 mitos yang sering berlegar berkenaan penyakit kelamin

Mitos 1: Jangkitan kelamin ini lebih baik daripada yang itu

Kebenarannya, tiada satu pun jangkitan yang lebih baik atau lebih buruk berbanding daripada jangkitan yang lain.

Ini kerana
kesemua masalah kelamin adalah jangkitan yang boleh dirawat, diuruskan dengan baik serta boleh disembuhkan
.

Apabila terdapat tanggapan, sesetengah jangkitan adalah lebih baik daripada yang lain, secara tidak langsung ia akan menimbulkan satu naratif yang tidak benar atau negatif kepada penghidap sesetengah penyakit ini.

#2 Dapat STD kerana aktiviti seks tidak selamat

Kita mungkin sering beranggapan
bahawa STD berlaku hasil daripada penglibatan dalam aktiviti seks berisiko atau tidak selamat
.

Ia mungkin benar, tetapi ia tidak semestinya begitu.

Aktiviti seks berisiko
bukanlah satu-satunya penyebab kepada seseorang itu mendapat jangkitan kelamin atau penyakit kelamin
.

 Sebagai contoh,
masalah STD seperti herpes, boleh berjangkit hanya melalui sentuhan kulit ke kulit.

Dengan hanya bersalam atau memeluk individu lain
, anda masih boleh mendapat jangkitan ini.

Anda pasti tidak sangkakannya, bukan?

No. 3, ini mitosnya: Tengok badan pun dah boleh tahu dia ada penyakit kelamin

Bagi sesetengah penyakit kelamin, ia sememangnya mempunyai beberapa gejala yang boleh dikenal pasti.

Namun, ada juga jangkitan yang tidak langsung menunjukkan sebarang simptom atau gejala.

Dalam beberapa keadaaan, sesetengah simptom ini tidak kelihatan atau
hanya terbentuk menyerupai perkara-perkara lain seperti luka, bulu yang tidak tumbuh atau jangkitan yis bagi wanita
.

Status jangkitan seksual yang dialami oleh seseorang individu tersebut tidak hanya bergantung kepada pemeriksaan terhadap alat kelaminnya sahaja.

Ada perkara lain yang perlu diketahui seperti tarikh terakhir dia melakukan ujian pemeriksaan dan hasil daripada ujian tersebut.

Mitos 4: Saya tidak akan dijangkiti STD jika mengamalkan hubungan seks selamat

Ini ternyata kurang tepat.

Benar,
amalan seks secara selamat seperti memakai kondom sememangnya mengurangkan risiko anda untuk mendapat STD
.

Namun tidak semua penyakit boleh dielakkan dengan hanya menggunakan kondom.

Ada juga penyakit kelamin yang masih lagi boleh berjangkit kepada anda walaupun mengamalkan seks selamat seperti penyakit herpes.

Ini kerana penyakit herpes boleh tersebar melalui sentuhan kulit ke kulit antara individu
.

Mitos penyakit kelamin 5: Saya boleh mendapat jangkitan kelamin daripada tempat duduk tandas

Sehingga kini, tidak terdapat sebarang bukti saintifik yang menunjukkan individu boleh mendapat jangkitan seksual jika duduk pada tempat duduk tandas semasa membuang air.

Kebanyakan penyakit kelamin hanya boleh berjangkit melalui hubungan seks sahaja.

Selain itu, bakteria dan juga virus penyakit seksual tidak mampu hidup di luar tubuh badan manusia untuk tempoh masa yang lama.

Bakteria dan juga virus memerlukan hos bernyawa untuk terus hidup seperti tubuh manusia dan juga haiwan.

Saya ada seorang pasangan sahaja, tidak mungkin saya terkena penyakit kelamin: Mitos No. 6

Anda berisiko rendah untuk mendapat jangkitan kelamin jika mempunyai hanya seorang pasangan.

Tetapi ia tidak bermaksud anda benar-benar bebas daripada sebarang jangkitan tersebut.

Ini kerana pasangan anda
berkemungkinan pernah melakukan aktiviti seks bersama individu lain sebelum dia mengenali anda
.

Cara terbaik untuk memastikan diri anda dan pasangan bebas daripada jangkitan ini adalah dengan melakukan ujian pemeriksaan di klinik atau hospital.

Mitos 7: Saya tidak akan dijangkiti kerana hanya melakukan seks oral atau seks anal

Ini tidak benar sama sekali.

Penyakit ini boleh berjangkit melalui air mani, darah, persetubuhan dan juga mana-mana cecair yang keluar dari tubuh
.

Walaupun anda hanya melakukan seks oral, tidak bermakna anda benar-benar bebas daripada jangkitan seksual.

Seks oral hanyalah aktiviti seks yang berisiko rendah untuk menyebabkan anda mendapat penyakit seksual.

Oleh sebab itu, anda digesa untuk melakukan seks secara selamat sepanjang masa.

Jangan buat tanggapan sendiri, lakukan ujian pemeriksaan sekarang

Jangan membuat tanggapan sendiri yang anda tidak mempunyai jangkitan kelamin.

Ini kerana kebanyakan tanggapan yang wujud ternyata tidak tepat.

Sebagai contoh, anda mungkin berfikir
tidak akan mendapat penyakit kelamin kerana pasangan anda pancut luar
 atau
menggunakan dua kondom untuk mengelakkan jangkitan
.

Ternyata kedua-dua tanggapan seperti ini juga adalah sesuatu yang salah dan tidak benar.

Oleh itu, cara terbaik untuk memastikan anda bebas jangkitan adalah dengan melakukan ujian pemeriksaan jika anda ada terlibat dengan sebarang aktiviti seks berisiko sebelum ini.


Tip Membahagiakan Ibu Bapa

Lahirnya kita adalah dari kasih sayang ibu dan bapa kita. Walaupun segala yang diberikan tanpa mengharapkan sebarang balasan, namun, sebagai anak,ia menjadi tanggungjawab kita untuk membalas segala pengorbanan dan kasih sayang yang dicurahkan kepada kita selama ini. Jadi bagaimana cara terbaik untuk membalas jasa dan pengorbanan kedua orang tua kita? Berikut adalah tip untuk membahagiakan ibu bapa kita.

 Baik dan patuh

Ia satu perkara yang tampak mudah namun sukar untuk dipenuhi. Sebagai seorang individu pasti akan ada masa, apa yang kita inginkan bertentangan dengan apa yang ibu bapa kita mahukan, jadi sememangnya ia memerlukan tahap kesabaran yang tinggi. Jangan pernah meninggikan suara, bawa berbincang dengan sebaiknya. Ibu bapa anda pastinya bahagia jika mempunyai anak yang patuh dan baik.

 Hormat dan lembut tutur kata

Sentiasa punya rasa hormat pada ibu bapa. Walaupun pada ketika kita sedang marah, emosi terganggu atau tertekan, rasa hormat itu jangan sekali pernah hilang, jangan pernah tinggikan suara kepada mereka, kerana ia bukan alasan untuk kita kurang beradab dengan kedua orang tua kita.

 Beri keutamaan dan perhatian

Waktu kita masih kecil, pastinya segala permintaan kita akan cuba dipenuhi oleh kedua ibu bapa kita, jadi mengapa tidak kita lakukan perkara yang sama apabila kita sudah dewasa? Utamakan kebahagiaan, kegembiraan dan paling utama kesihatan mereka. Sentiasa ada untuk membantu mereka. Andai mempunyai kemampuan dalam kewangan, berikanlah sedikit wang sebagai belanja bulanan walaupun mereka tidak mengharapkannya. Dan apabila tiba musim perayaan atau cuti, bawalah mereka berjalan-jalan.

 Bertanya khabar

Jika kita duduk berjauhan dengan ibu bapa, tidak ada salahnya jika kita menghubungi mereka setiap hari untuk bertanyakan khabar, malah, lebih membahagia mereka jika kita melakukannya berkali-kali dalam sehari. Jika anda terlalu sibuk dengan tugasan harian, ambillah masa sekurangnya seminggu sekali untuk telefon dan bertanya khabar, walaupun sekejap, ia cukup untuk menggembirakan hati orang tua.

 Lawati dan menziarah

Mungkin faktor kos menjadi penghalang buat mereka yang tinggal berjauhan dengan ibu bapa untuk kerap pulang melawat dan menziarahi ibu bapa di kampung. Namun, tiada salahnya untuk sesekali anda membuat kejutan dan pulang melawat mereka di kampung. Dan buat anda yang tinggal berdekatan dengan ibu bapa, ziarahlah mereka sekerap yang mungkin. Sekiranya anda sudah berkahwin, bawalah sekali pasangan dan anak-anak anda. Luangkan masa bersama mereka selagi mereka masih ada.

 Mendoakan

Doakanlah kesejahteraan buat kedua ibu bapa anda walaupun anda mungkin berjumpa dengan mereka setiap hari. Sentiasalah berterima kasih kepada mereka walaupun untuk perkara yang remeh.

Untuk membahagiakan ibu bapa kita bukanlah sesuatu yang sukar untuk dilakukan. Malah, dalam setiap perbuatan seharian kita pun, sebenarnya kita mampu untuk membahagiakan mereka. Sementara mereka masih ada bersama kita, cubalah untuk menjadi anak yang sentiasa berusaha membahagia dan menggembirakan hati kedua ibu bapa kita.


Tak Sangka Ada Banyak Khasiat Nira Nipah, Lepas Tahu, Mesti Anda Kerap Nak Minum!

Ramai yang mungkin biasa minum air nira hasil pokok kelapa, tebu, sagu dan banyak lagi namun tidak tahu tentang air nira nipah. Sebenarnya, ia juga antara
 minuman daripada tumbuhan yang tinggi khasiat
 terhadap kesihatan tubuh badan!

Untuk mendapatkan lebih banyak info tentang Pemakanan Sihat, sila dapatkannya
di sini.

Nira nipah, minuman tumbuhan kurang popular?

Nira itu adalah sejenis cairan dengan rasa manis
 yang dapat diekstrak daripada batang tanaman seperti kelapa, tebu, sagu, bit, betari, mapel, enau, kurma, tal dan sebagainya.

Ia diperolehi menerusi suatu kaedah yang dinamakan sebagai ‘penyadapan’ di mana tumbuhan akan dilenturkan mayangnya sedikit demi sedikit sehingga tangkainya itu patah.

Selepas itu pula, seludang tumbuhan akan dihiris menggunakan pisau dan air (nira) yang keluar akan ditakung ke dalam batang buluh lalu dikumpul untuk dijadikan minuman.

Kebiasaannya, para petani nira
 akan menambah bahan tambahan
 seperti kapur atau natrium benzoat ke dalam air nira itu tadi untuk elak terjadinya ‘penapaian’ secara semula jadi.

Sama juga proses ini dengan pokok nipah yang mungkin kurang popular namun tinggi khasiat!

Apa anda boleh dapat jika minum air nira nipah?

Bukan mudah untuk memproses dan membuat air ini, ia berbaloi dengan khasiatnya seperti berikut:

#1. Membekalkan tenaga badan

Dalam kalangan masyarakat kita, air nira ini mungkin akan jadi popular apabila tiba musim puasa kerana ia dipercayai mampu untuk membekalkan tenaga badan pada siang hari.

Dengan tenaga yang lebih tinggi, maka anda akan dapat bekerja dengan lebih cergas, aktif dan tidak mudah lesu. Maka, ia
mungkin boleh diibaratkan sebagai tonik yang sempurna
.

Baca lagi artikel berkaitan:

Minuman Tenaga: Sejauh Mana Kebaikannya?

Cara Mudah untuk Menambah Tenaga

Langkah Cepat Tingkatkan Tenaga

6 Cara Cepat Untuk Merangsang Tenaga

#2. Menurunkan suhu badan

Sama dengan air nira lain seperti kelapa
, khasiat nira nipah dipercayai mampu untuk menurunkan suhu badan lantas menyejukkan dan sesuai diambil ketika musim atau cuaca panas.

Bukan hanya ketika cuaca hangat sahaja, ia juga malahan bagus untuk diminum apabila anda sedang demam selesema. Namun, ia tidak boleh menjadi satu-satunya ubat yang diambil untuk merawat demam anda.

Khasiat nira nipah #3. Mengatasi sembelit

Mengejutkan, air hasil daripada tanaman ini turut dikatakan
 mampu untuk mengatasi masalah sembelit
 yang terjadi akibat kurang ambil serat.

Ini kerana ia bukan sahaja tinggi dengan serat malah asid amino, protein, vitamin, mineral dan lain-lain.

#4. Menguatkan sendi tulang

Seperti mana yang ramai sudah tahu,
tulang manusia bukan sahaja memerlukan kalsium
 malahan banyak lagi vitamin dan mineral lain agar sendi tulang itu tumpat serta kuat.

Menariknya, minuman ini mungkin mempunyai pelbagai jenis nutrien yang diperlukan oleh individu dalam usaha untuk mendapatkan dan mengekalkan kesihatan tulang yang lebih baik.

Khasiat nira nipah #5. Mengubati penyakit

Bukan setakat sembelit, turut ada
beberapa lagi jenis penyakit lain yang diyakini mampu diubati
 dengan cuka daripada nira ini seperti buasir, tekanan darah tinggi, diabetes, obesiti dan lain-lain.

Namun, ia belum lagi dapat dipastikan kesahihannya dan kajian lanjut masih diperlukan.

Ia turut boleh bantu sistem perkumuhan?

Jangan percaya dulu ya, perkara ini sangat penting! Ada satu mitos yang mengatakan bahawa air nira ini boleh bantu individu dalam usaha memecahkan batu karang, melawaskan air kencing
dan membersihkan buah pinggang
.

Hakikatnya, tiada sebarang jenis air, minuman atau makanan yang mampu untuk tujuan tersebut dan anda masih perlu ubatan tertentu dengan preskripsi daripada pakar serta doktor.

Dalam pada itu, anda perlu tahu bahawa ia mungkin sebaliknya dan mampu
memburukkan lagi keadaan organ dalaman
 anda jika minuman ini terkandung bahan kimia berbahaya.

Jadi, boleh atau tidak individu minum air nira?

Untuk pengetahuan anda semua, minuman daripada tumbuhan ini sebenarnya
 adalah salah satu jenis ‘tuak’
 ekoran ada kemungkinan untuk ia ditapaikan sebelum dipasarkan.

Ini bermakna individu yang beragama Islam wajar lebih berwaspada sebelum minum air nira ini kerana ia boleh jatuh hukum haram terutama jika ia berupaya memabukkan.

Bukan itu sahaja, anda juga harus berjaga-jaga dengan produk minuman ini di pasaran kerana khuatir jika ia akan
menggunakan bahan tambahan seperti alkohol
 yang ternyata membahayakan.

Konklusinya, tidak salah untuk beli dan minum air nira jika ia diproses dengan cara betul namun jangan terlalu percaya dengan manfaat yang diuar-uarkan kerana ia mungkin hanya satu mitos.


Obses Nak Zakar Lebih Besar, Akhirnya Padah Menimpa Apabila Alat Sulit Mati Terus!

Keinginan untuk memiliki
zakar
 yang besar telah mendorong ramai individu mencuba pelbagai cara membesarkan
zakar
. Ada cara membesarkan kemaluan atau zakar yang sebenarnya kedengaran sangat mengarut!

Penggunaan pelbagai kaedah yang belum tentu berkesan ini adalah disebabkan oleh tawaran atau janji manis penggunaannya yang konon akan membuatkan saiz alat sulit bersaiz terung, tahan lama sampai subuh dan pelbagai ayat-ayat manis lain.

 Tahukah anda, kaedah-kaedah merepek ini sebenarnya merisikokan
alat sulit
 anda untuk menjadi sebaliknya?

Mungkin sebelum ini anda tidak begitu peduli, tetapi baca artikel kami ini sebagai pengajaran untuk anda agar berfikir panjang sebelum ‘membesarkan’
alat sulit
 anda.

Baca lebih lanjut tentang Kesihatan Lelaki
di sini.

Cara membesarkan kemaluan yang salah punca zakar lelaki ini ‘mati’

Seorang lelaki telah pergi ke bahagian kecemasan hospital dan mengadu bahawa dia berasa tidak sihat dan mempunyai kegatalan pada bahagian
kemaluannya
 selama lima hari.

Tahukah anda apa yang terjadi?

Kemaluannya telah menjadi gangren atau ‘mati’ disebabkan aliran darah yang tidak melalui bahagian kemaluannya.

Doktor mendedahkan bahawa, lelaki tersebut mengakui bahawa dia pernah menyuntik masuk jeli petroleum iaitu Vaseline ke dalam kemaluan dua tahun yang lalu untuk besarkan zakar!

Doktor mendapati batang zakarnya menjadi agak cacat disebabkan oleh gangren tersebut, selain daging zakar yang membusuk dan dipenuhi nanah.

Dia telah dibawa untuk pembedahan kecemasan dan melalui dua pembedahan tambahan untuk menyelamatkan kemaluannya itu.

Dia telah dibawa ke Unit Rawatan Rapi selepas pembedahan selesai dan pulang ke rumah dalam tempoh sebulan setelah menjalani sesi
skin graft
 atau cantuman
kulit
 yang sihat pada bahagian zakarnya.

Bahan lain besarkan zakar

Menurut Dr Amer Amin yang berkhidmat di Hospital St Vincent, Sydney, suntikan sendiri pada zakar dilakukan oleh ramai individu untuk meningkatkan saiznya dan telah dilaporkan akan menyebabkan kesakitan tersembunyi,
ulser
 dan gangren Fournier.

Menurut beliau lagi, bahan-bahan lain yang turut biasa digunakan untuk besarkan kemaluan selain jeli petroleum adalah minyak mineral,
nandrolone decanoate
 (androgenik dan steroid anabolik) dan lilin (
wax
).

Dr Amer turut menyatakan, sebab yang paling utama terjadinya gangren dan jangkitan ini adalah disebabkan kemasukan bahan atau bendasing ke dalam zakar.

Terdapat juga beberapa kajian perubatan dimana pakar mendedahkan bahawa, terdapat sekumpulan lelaki Thailand yang mendapat komplikasi kesihatan selepas menggunakan kaedah pembesaran zakar yang aneh.

Selepas 36 bulan, kumpulan lelaki Thailand ini mengalami kesakitan, pembengkakan dan ulser pada zakar mereka.

Berfikir sejenak, adakah anda rasa berbaloi menggunakan bahan-bahan atau kaedah yang tidak terbukti berkesan untuk besarkan saiz kemaluan anda?

Mungkin ia berkesan pada peringkat awal, tapi setelah beberapa tempoh masa, anda akan mendapat ‘hasil’ sebenar dan bonus penggunaannya yang mungkin anda tidak gemar. Sayangilah ‘terung’ anda untuk penggunaan jangka masa panjang.


Bila Waktu Sesuai Makan Ubat Darah Tinggi, Pagi Atau Sebelum Tidur?

Biasanya waktu pengambilan ubat dilakukan pada pagi hari, selalunya selepas bersarapan. Tetapi bilakah waktu sesuai makan ubat darah tinggi yang sepatutnya?

Waktu sesuai makan ubat darah tinggi – sebelum tidur?

Selalunya kita akan makan ubat selepas hidangan makanan. Tetapi adakah semua ubat, seperti ubat tekanan darah tinggi, sesuai untuk dimakan selepas sesuatu hidangan makanan? Atau ada waktu sesuai makan ubat darah tinggi yang lain?

Kajian
The Hygia Chronotherapy Trial
 yang diterbitkan dalam
European Heart Journal
 mendapati risiko penyakit kardiovaskular dan kematian pada waktu tidur dalam dikurangkan jika makan ubat sebelum masuk
 tidur
, berbanding pengambilannya pada waktu pagi.

Ini bermakna individu dengan
tekanan darah tinggi
 dan memakan semua ubat antihipertensi sebelum tidur dikatakan akan mempunyai tekanan darah yang lebih baik.

Tindakan itu juga dapat mengurangkan risiko penyakit dan kematian yang disebabkan masalah jantung atau saluran darah.

Penyelidikan yang mengkaji kesan waktu
pengambilan ubat antihipertensi
, sama ada pada waktu selepas bangun pagi atau sebelum tidur terhadap risiko masalah kardiovaskular ini melibatkan lebih 19,084 pesakit.

Projek Hygia ini dilakukan di 40 pusat penjagaan utama antara Social Security Health Service di utara Sepanyol.

Ia melibatkan kerjasama daripada 292 doktor yang telah mendapat latihan untuk melakukan pemantauan
tekanan darah
 di ambulatori, untuk tempoh 48 jam.

Waktu pengambilan ubat dapat kurangkan risiko

Kajian yang dilakukan ini turut mengambil kira faktor-faktor yang berkemungkinan boleh menjejaskan hasil keputusan seperti jantina, penyakit diabetes jenis 2, penyakit
buah pinggang
, tahap kolesterol dan tabiat merokok.

Menurut Pengarah Makmal Bioengineering dan Chronobiology di Universiti Vigo, Sepanyol, merangkap penyelidik dalam kajian Projek Hygia, Professor Ramón C. Hermida, “Pesakit yang mengambil ubat pada waktu tidur hanya berdepan separuh daripada risiko.”

Ini bermakna mereka akan mengalami pengurangan 45 peratus untuk mengalami isu  berkaitan masalah kesihatan.

Kurang risiko masalah kesihatan

Antaranya seperti serangan jantung atau kematian,
 myocardial infarction
, strok,
kegagalan jantung
 atau memerlukan prosedur untuk membuang saluran arteri tersumbat (
coronary revascularisation
).”

Hasil analisis secara individu pula mendapati risiko kematian akibat masalah jantung atau saluran darah berkurangan sebanyak 66% serta
pengurangan risiko
myocardial infarction
turut berlaku sebanyak 44%

Selain itu,
 44% pengurangan bagi untuk berdepan risiko masalah arteri tersumbat (
coronary revascularisation),
kegagalan jantung
 sebanyak 42%. Malah risiko untuk mengalami strok juga berkurangan kepada 49%.

Waktu sesuai makan ubat darah tinggi yang sepatutnya

Profesor Hermida memberitahu, “Tidak terdapat sebarang garis panduan mengenai kesesuaian waktu pengambilan ubat tekanan darah.”

 Walau bagaimanapun, waktu pengambilan ubat pada waktu pagi adalah cadangan paling biasa diberikan doktor. Ini kerana ia dianggap dapat membantu mengurangkan tahap tekanan darah.

Namun hasil kajian yang diperolehi menunjukkan pesakit yang mengambil ubat tekanan darah pada waktu tidur secara rutin, berbanding mereka memilih memakan ubat pada waktu pagi, mempunyai tekanan darah yang lebih baik.

Kini, Projek Hygia sedang melakukan kajian untuk menganalisis tahap tekanan darah terbaik ketika tidur bagi mengurangkan risiko kardiovaskular paling berkesan dalam THADEUS Trial (
Treatment of Hypertension During Sleep
).

Dapatkan nasihat pakar

Hasil kajian Projek Hygia ini memberikan keputusan yang positif.

Walau bagaimanapun, sebaiknya jika anda mempunyai
masalah tekanan darah tinggi
 atau sebarang masalah berkaitan jantung, dapatkan nasihat dan rundingan daripada doktor untuk mengetahui waktu sesuai makan ubat darah tinggi.

Elakkan daripada membuat jadual waktu makan ubat darah tinggi sendiri tanpa mendapatkan rundingan dan nasihat daripada mereka yang bertauliah.

Jangan pula bergantung kepada Dr. Google, okay?


Menimang Cahaya Mata Pertama: Apa yang Ibu Bapa Perlu Tahu?

Tiada apa yang lebih menyeronokkan bagi pasangan yang baharu berkahwin selain daripada menimang cahaya mata yang pertama. Kelahiran bayi umumnya akan mengundang keseronokan, kasih sayang dan kebahagiaan. Namun begitu, ramai yang tidak tahu bahawa kelahiran bayi juga akan mengundang kerisauan yang akan menimbulkan pelbagai persoalan. Artikel ini akan mengupas lebih lanjut mengenai 4 persoalan utama yang sering diajukan oleh ibu bapa yang baharu sahaja melahirkan cahaya mata.

Bagaimanakah mengetahui sekiranya bayi mendapat nutrien secukupnya?

Memeriksa pertambahan berat badan anak anda merupakan metode yang paling berkesan. Periksa sama ada mereka meningkat 1 hingga 3 kg seminggu. Sekiranya ya, ini menunjukkan anak anda mendapat nutrien yang secukupnya. Selain itu, anda juga boleh merujuk kepada waktu anda menyuap makanan kepada anak anda. Bagi setiap waktu makan, periksa lampin sama ada anak anda kencing 4 hingga 6 kali sehari dan warnanya jernih. Sekiranya tidak, ini menunjukkan mereka tidak mendapatkan susu secukupnya.

Apakah vaksin yang perlu diambil ketika kehamilan?

Vaksinasi merupakan salah satu cara yang paling berkesan untuk menyalurkan imuniti kepada anak anda. Berikut merupakan dua vaksin yang perlu anda ambil semasa kehamilan iaitu:

Vaksin flu: Anda akan ditawarkan untuk mengambil vaksin ini bagi melindungi anda dan bayi daripada virus flu. Disebabkan sistem imun anda adalah lemah dan sangat mudah terjangkiti virus ini ketika kehamilan, anda boleh mengambil vaksin ini tanpa mengira waktu kehamilan anda.

Vaksin batuk kokol: Sangat penting bagi wanita untuk mengambil vaksin ini ketika trimester ketiga kehamilan anda. Vaksin ini merupakan cara yang paling berkesan untuk mengelak penyakit batuk kokol.

Apakah yang perlu dilakukan dengan tali pusat bayi?

Selepas tiga minggu kelahiran bayi, tali pusat akan mengering dan akhirnya tertanggal dengan sendirinya. Sangat penting untuk anda mengetahui cara membersihkan tali pusat untuk memastikan anak anda tidak dijangkiti sebarang infeksi. Berikut merupakan 2 perkara penting yang ibu bapa perlu beri perhatian:

Biarkan tunggul tali pusat tertanggal dengan sendiri: Jangan menariknya kerana perbuatan tersebut akan menyakiti bayi anda. Tali pusat ini akan tertanggal dengan sendirinya pada waktu yang sesuai tanpa anda sedari.

Bersihkan tunggul tali pusat: Kebanyakan ibu bapa mempunyai idea untuk membersihkan tali pusat dengan menggunakan alkohol demi membasmi bakteria. Walaubagaimanapun, saintis percaya bahawa membersihkan tunggul tali pusat ini dengan air putih sebenarnya akan membuatkannya sembuh lebih awal. Jika tunggul tali pusat anak anda terlalu kotor atau melekit, hanya gunakan kain lembut yang bersih untuk mencuci bahagian tersebut.

Berapakah berat badan yang perlu ditambah ketika kehamilan?

Pertambahan berat badan ketika kehamilan adalah sangat penting untuk memastikan anak anda mendapat nutrien yang secukupnya untuk pertumbuhan mereka. Jumlah berat badan yang perlu ditambah ketika kehamilan bergantung kepada
body mass index
 (BMI) anda sebelum hamil. Berikut merupakan saranan pertambahan berat badan yang sesuai:

Berat badan ideal (BMI 18.5 hingga 24.9): Anda perlu menambah 10 hingga 15 kg.

Kurang berat badan (BMI di bawah 18.5): Anda perlu menambah 12 hingga 18 kg.

Terlebih berat badan (BMI 25.0 hingga 29.9): Anda perlu menambah 6 hingga 10 kg.

Obesiti (BMI ≥ 30.0): Anda perlu menambah 4 hingga 8 kg.

Sekiranya hamil anak kembar, anda perlu menambah:

          15 hingga 24 kg untuk berat badan ideal

          14 hingga 22 kg sekiranya anda terlebih berat

          10 hingga 20 kg sekiranya anda obesiti

Hello Health Group
 tidak menyediakan nasihat perubatan, diagnosis, atau rawatan.


Sakitnya Bila Ada Ulser Dalam Mulut, Cuba 6 Cara Ini Rawat 'Mata Ikan' Di Rumah!

Ulser mulut atau mata ikan
boleh jadi amat menyakitkan
 terutamanya jika ia berlaku pada kawasan yang terdedah dengan makanan atau gigi. Ia mungkin kelihatan kecil tapi kepedihannya kadangkala tidak tertanggung!

Ukuran ulser mulut biasanya hanya kira-kira 2 sehingga 3mm tetapi ia masih mampu untuk mengganggu rutin harian seseorang individu.

Untuk mendapatkan lebih banyak info tentang Kesihatan Mulut, sila dapatkannya
di sini.

Pembentukan ulser di dalam mulut

Ulser mulut berlaku apabila
 lapisan permukaan kulit terhakis meninggalkan lapisan dalam di mana deria kesakitan akan lebih terdedah. Namun, punca kejadian yang spesifik masih belum diketahui.

Sebilangan ulser terjadi ketika kita secara tidak sengaja menggigit bahagian dalam pipi, apabila badan kekurangan air dan atas pelbagai sebab yang lain.

Dalam kes mempunyai ulser berulang, ia dapat dikaitkan dengan faktor genetik tetapi sistem kekebalan badan juga mungkin memainkan peranan.

Apa punca berlakunya mata ikan?

Ulser mulut boleh disebabkan oleh pelbagai faktor termasuk:

Tergigit bahagian dalam pipi secara tidak sengaja

Kecederaan ketika memberus gigi

Pemakaian gigi palsu
atau pendakap gigi

Tidak menjaga kebersihan mulut

Akibat melecur kerana makan makanan panas

Berlaku kerengsaan akibat menggunakan antiseptik yang kuat
seperti ubat kumur

Jangkitan virus seperti virus herpes simplex

Mengalami reaksi terhadap ubat-ubatan tertentu

Ruam kulit di mulut (lichen planus)

Penyakit autoimun

Penyakit gastrousus seperti penyakit Crohn

Kanser mulut

Berapa lama ulser mulut biasanya berlaku?

Luka ulser (
ulser aphthous
) boleh berlaku di dalam mulut seperti pada bahagian
pipi, lidah serta gusi anda
.

Walaupun ia menyakitkan dan menyukarkan seseorang individu untuk bercakap atau makan, ulser kebiasaannya tidak akan menyebabkan kesakitan yang berpanjangan.

Ini kerana, sebilangan besar
 ulser di dalam mulut akan sembuh
 secara sendiri dalam masa beberapa hari atau minggu, bergantung pada saiz dan tahap keparahan.

Jangan risau! Beberapa rawatan dapat membantu mempercepatkan proses penyembuhan dan ia juga boleh dilakukan di rumah!

Ini cara-cara rawatan semula jadi merawat mata ikan

#1 Cara rawat mata ikan letak garam

Kadangkala, cara termudah
untuk merawat masalah ulser
 hanya dengan menggunakan garam!

Cara penggunaan:

Larutkan 1 sudu teh garam dalam 1/2 cawan air suam

Kumur larutan ini selama 15 sehingga 30 saat, kemudian buangkannya

Ulanginya setiap beberapa jam mengikut keperluan

Membilas mulut dengan air garam
 mampu menjadi salah satu cara semula jadi dalam merawat masalah ini, walaupun menyakitkan, ia dapat membantu mengeringkan ulser mulut.

#2 Soda penaik

Bahan ini dianggap dapat mengembalikan keseimbangan pH dan mengurangkan masalah keradangan, yang dapat menyembuhkan mata ikan.

Cara penggunaan:

Larutkan 1 sudu teh baking soda dalam 1/2 cawan air

Kumur larutan ini selama 15 sehingga 30 saat, kemudian buangkannya

Ulangi setiap beberapa jam mengikut keperluan

Baking soda tidak akan membahayakan kesihatan anda jika ditelan,
tetapi ia berasa sangat masin
, jadi pastikan anda bersiap-sedia untuk menghadapi rasa tersebut ya!

#3 Madu

Madu terkenal dengan elemen antibakteria dan antiradang. Menurut kajian, madu berkesan untuk mengurangkan sakit, mengecilkan,
dan meredakan kemerahan ulser
.

Cara untuk menggunakannya cukup senang, hanya sapukan madu pada tempat yang sakit 4 kali sehari.

Namun, anda harus beringat kerana tidak semua madu diciptakan sama. Sebilangan besar madu yang terdapat di kedai runcit telah dipasteur pada suhu tinggi, yang merosakkan kebanyakan nutrien.

Madu yang tidak dipasteur dan tidak ditapis, seperti madu Manuka akan mengekalkan sifat penyembuhannya.

#4 Minyak kelapa boleh melegakan mata ikan

Penyelidikan telah membuktikan minyak kelapa mempunyai kemampuan antimikroba. Ia boleh menyembuhkan ulser yang disebabkan oleh bakteria dan mencegahnya daripada merebak.

Minyak kelapa juga bersifat antiradang secara semula jadi dan dapat membantu mengurangkan kemerahan dan kesakitan. Rasanya juga sedap!

Untuk menggunakannya, sapukan minyak kelapa dengan lembut
pada kawasan yang sakit
. Ulangi sehingga ulser anda mulai sembuh.

#5 Suplemen vitamin B kompleks

Kebarangkalian untuk mendapat ulser mungkin lebih kerap berlaku sekiranya anda mempunyai diet rendah vitamin B-12.

Menurut kajian, individu yang mengambil 1,000 mikrogram vitamin B-12 setiap hari mempunyai lebih sedikit
kebarangkalian untuk mendapat ulser
.

Tetapi, makanan tambahan vitamin B kompleks mampu menyebabkan kesan sampingan, justeru berjumpalah dengan doktor anda terlebih dahulu sebelum menggunakannya.

#6 Minum banyak air

Untuk proses penyembuhan yang lebih cepat, penting untuk memastikan badan anda
cukup air dan terhidrat
.

8 gelas air atau lebih setiap hari diperlukan dalam proses penyembuhan mata ikan.

Selain itu, elakkan minum kopi dan air bersoda, kerana ia dapat merengsakan lagi dan menghalang proses penyembuhan yang betul.

Bilakah anda harus bertemu doktor?

Kebanyakan kejadian ulser mulut tidak membimbangkan. Ia juga jarang meninggalkan kesan sampingan yang berpanjangan.

Namun begitu, anda masih harus berhati-hati kerana beberapa jenis ulser memerlukan rawatan daripada yang pakar.

Dapatkan konsultasi doktor
 jika anda mengalami salah satu daripada kondisi berikut:

Sakitnya lebih parah daripada biasa

Mempunyai banyak luka

Luka baru terbentuk sebelum
 ulser yang lama sembuh

Ulser tidak sembuh selepas tempoh masa 2 minggu

Ulser merebak ke bibir

Mengalami kesakitan yang teruk

Demam


Paha Bergesel Tanda Sudah GEMUK? Ini Cara Berkesan Mengecilkan Paha!

Apabila
paha sebelah kiri dan kanan anda itu boleh bertemu serta bergesel
, itu petanda bahawa anda sudah gemuk. Disebabkan itu, anda perlu mula amalkan cara mengecilkan paha.

Dalam usaha untuk membuat paha lebih kecil, sudah pasti apa yang perlu anda beri lebih perhatian adalah aspek diet pemakanan di samping aktiviti fizikal yang bersesuaian.

Untuk tahu bagaimana cara mengecilkan paha gemuk, jom terus baca artikel dengan lebih lanjut!

Apa punca kepada masalah paha gemuk?

Rasanya, semua orang pasti sudah tahu bahawa punca paha gemuk tidak lain tidak bukan adalah disebabkan oleh
 pengumpulan dan penumpuan lemak khusus di bahagian itu
.

Lemak ini tentu sahaja akan diperolehi daripada hidangan yang anda ambil terutamanya yang berlemak, berminyak dan bergoreng, contohnya seperti lambakan makanan segera.

Selain daripada aspek pemakanan, punca lain ia terjadi adalah disebabkan individu yang mungkin agak kurang aktiviti fizikal dan cenderung untuk menjalani gaya hidup sedentari.

Dalam pada itu, wujud juga banyak faktor risiko lain yang boleh bawa masalah ini seperti berikut:

Genetik
 – Genetik daripada ahli keluarga terdekat dengan masalah paha gemuk juga mungkin akan buat anda ada masalah yang sama

Usia
 – Hipotesisnya; semakin tua usia individu itu, maka semakin banyak otot yang hilang dan semakin banyak lemak akan wujud

Aktiviti fizikal tidak tepat
 – Memang benar bahawa anda telah banyak bersenam atau bersukan, namun aktiviti itu mungkin tidak tepat

Plateau
 – Fasa ini adalah ketika di mana
 berat badan anda tidak akan turun
 meskipun sudah menjalankan diet dan melakukan aktiviti fizikal

Bagaimana cara mengecilkan paha anda?

Sekiranya anda telah memasang niat dan hasrat untuk mengecilkan bahagian paha itu, apa yang perlu anda fokus adalah dengan
membakar lemak yang lama wujud di situ
.

Untuk pengetahuan anda semua, lemak pada paha terdiri daripada jenis sel lemak subkutan atau lemak yang wujud di bawah kulit. Jadi, bukan mudah untuk buat ia hilang.

Pun begitu, usah risau kerana kami akan bantu anda dengan cara mengecilkan paha yang berikut:

#1. Berdiet dengan lebih sihat

Cara mengecilkan paha paling utama adalah dengan mengubah pola makan anda dengan mengambil
makanan atau minuman yang rendah kalori
 untuk mengelakkan lemak.

Meskipun masih belum ada diet yang khusus khas untuk membuat paha jadi lebih kecil, mungkin ada beberapa jenis atau kelas makanan serta minuman sesuai buat anda.

Apa yang anda mungkin perlu ambil di dalam diet seharian adalah seperti contoh di bawah ini:

Variasi sayur-sayuran dan buah-buahan

Sumber serat seperti nasi merah dan roti gandum

Sumber protein seperti telur putih dan daging putih

Penggunaan minyak yang sihat ketika memasak

Pengurangan lemak, karbohidrat dan gula

#2. Bersenam dengan lebih banyak

American College of Sports Medicine
menyarankan kita semua agar bersenam sekurang-kurangnya 8 ke 10 kali seminggu untuk mendapatkan tubuh badan yang sihat.

Ia juga mungkin mampu untuk membantu usaha anda yang ingin mengecilkan paha gemuk dengan cara membakar lebih banyak kalori dan membina lebih banyak otot di situ.

Antara jenis aktiviti fizikal yang anda mungkin boleh cuba adalah
 senaman
squats
,
deadlifts
,
leg presses,

hamstring curls
 dan lain-lain aktiviti sesuai dengan apa yang anda perlu.

Cara mengecilkan paha gemuk #3. Minum air kosong

Selain mampu cegah diri daripada dehidrasi
, minum air kosong secukupnya sangat bagus untuk tubuh badan kerana ia akan bantu menyingkirkan cecair yang tidak perlu.

Bukan itu sahaja, ia juga akan turut meningkatkan proses penghasilan urin serta melancarkan pembuangan tinja lantas mengurangkan risiko sembelit dan perut kembung.

Sesuai dengan tajuk artikel, air kosong ternyata bagus buat mereka yang ingin mengurangkan atau menghilangkan lemak pada tubuh badan termasuk di bahagian paha mereka.

#4. Pembedahan sedut @ buang lemak

Sekiranya sudah banyak usaha anda cuba namun tidak mendatangkan hasil, anda mungkin boleh memilih alternatif lain yang lebih kompleks dan mahal iaitu prosedur sedut lemak.

Prosedur yang turut dikenali dengan nama
liposuction
ini sudah tentu alternatif paling efektif namun ia juga mungkin hadir dengan risiko yang perlu untuk anda pertimbangkan.

Jadi, adalah sangat penting untuk anda
berkomunikasi dan berkonsultasi dengan doktor terlebih dahulu
 sebelum melakukan prosedur ini agar tidak timbul bahaya pula kelak.


Wanita Cepat Hilang Minat Terhadap Seks, Ini Panduan Untuk Bangkitkan Nafsu Seks Mereka!

Seks bertambah bosan kepada wanita apabila mereka semakin menua. Bila di tahap menopaus, wanita mengalami perubahan fizikal dan mental. Perubahan mood, stres dan keresahan tentang penampilan luaran mereka, semua ini boleh menyumbang kepada kurangnya atau hilangnya minat terhadap nafsu seks.

Bagaimanapun, wanita masih boleh menikmati kehidupan seks yang aktif dengan usia yang meningkat kerana adanya beberapa langkah yang boleh diamalkan untuk membangkitkan nafsu seks mereka.

Untuk mendapatkan lebih banyak info tentang Kesihatan Seksual, sila dapatkannya
di sini.

Dari sudut fizikal

Penyelesaian berteraskan hormon

Menurut Kate Taylor, penulis buku
Domestic Sex Goddess
,
libido atau nafsu berahi wanita
mula menurun apabila mereka mula mencapai umur pertengahan hidup.

Pada peringkat ini, badan wanita mengalami turun-naik simptom perimenopaus, tahap hormon estrogen dan progesteron.

Wanita yang sedang melalui fasa menopaus akan hilang nafsu seks semula jadi
 mereka akibat hilangnya lonjakan hormon pra-ovulasi yang lazimnya berlaku setiap bulan dalam kitaran haid.

Terdapat juga kemungkinan
berlakunya penurunan hormon testosteron
 yang boleh mengakibatkan penurunan drastik nafsu seksual.

Penyelesaian kepada permasalahan ini adalah dengan berjumpa dengan doktor anda bagi mendapatkan rawatan gantian hormon.

Pelinciran

Penurunan hormon estrogen boleh mengakibatkan kekeringan faraj
, yang boleh menyebabkan sakit ketika seks dan seterusnya, kurangnya minat atau keseronokan terhadap seks.

Untuk menyelesaikan masalah ini,
wanita boleh mencuba untuk mengusap bahagian kelentit
 (clitoris) atau bahagian sensitif yang lain untuk merangsang penghasilan cecair faraj, membasahkan dinding faraj, yang membantu melincirkan geseran ketika seks.

Menggunakan pelincir berasaskan air sebelum dan selepas seks turut membantu
untuk mengelakkan rasa sakit akibat geseran ketika seks.

Sekiranya anda masih merasa sakit ketika seks, berjumpalah dengan doktor anda untuk mendapatkan krim estrogen yang boleh merangsang penghasilan cecair faraj.

Bagaimanapun, kaedah ini mungkin boleh mengakibatkan beberapa kesan sampingan. Justeru, berbincang dengan doktor dan suami anda sebaik-baiknya terlebih dahulu.

Dari sudut emosi

Mengurangkan stres dan keresahan

Apabila wanita menjangkau usia pertengahan hidup, beban hidup daripada anak-anak, perkerjaan, dan perkahwinan boleh meletakkan mereka dalam mood yang penuh dengan rasa penat dan lesu, sekaligus menekan nafsu seks mereka.

Justeru,
bagi meningkatkan nafsu seksual anda
, anda perlu lebih tenang dan fokus terhadap aspek menyeronokkan dalam hubungan seks.

Program semula minda anda dan bayangkan seks sebagai pengalaman romantik dan bukannya satu keterpaksaan. Susun tarikh dan sesi bersama anda.

Sekiranya anda masih ada masalah, anda boleh berjumpa dengan kaunselor untuk mendapatkan nasihat yang membantu.

Meningkatkan keyakinan diri

Keinginan seks seorang wanita itu dipengaruhi oleh bagaimana mereka menilai kecantikan mereka.

Bagaimanapun, wanita yang di pertengahan usia boleh melihat dan mengalami sendiri perubahan ketara pada tubuh badan mereka, mendorong ke arah merasakan diri mereka kurang cantik.

Kesannya, mereka akan rasa kurang yakin atau selesa untuk bertelanjang di hadapan pasangan mereka, khuatir pasangan mereka akan hilang selera melihat badan mereka.

Dalam hal ini, wanita perlu belajar untuk rasa selesa dengan penampilan dan juga badan mereka.

Kerap bersenam dan mengamalkan gaya hidup sihat
 boleh membantu meningkatkan keyakinan diri mereka dan juga menjadikan mereka lebih sihat dan menarik.

Menilai semula keadaan hubungan anda

Adakah anda sedang dingin atau baru lepas bergaduh dengan pasangan anda kebelakangan ini?

Kerap bergaduh dalam suatu hubungan boleh memberikan kesan yang negatif terhadap nafsu seks atau libido seorang wanita.

Jika hal ini berlaku kepada anda, cuba untuk berdiskusi sebaik mungkin dengan pasangan anda sambil menilai semula keadaan hubungan anda.

Sekiranya ianya terlalu rumit, anda dan pasangan boleh berjumpa dengan kaunselor untuk mendapatkan nasihat.


Mahu Berhenti Merokok Maka Hisap Shisha Sebagai Alternatif? Kena Tahu Bahayanya Dulu!

Merokok adalah satu tabiat yang tidak sihat
 tidak kira sama ada kalian menghisap jenis tradisional yakni tembakau atupun elektronik iaitu vape dan pod. Dalam erti kata yang lebih mudah, apa-apa sahaja tabiat yang memerlukan anda ‘berasap’ adalah berbahaya terhadap kesihatan termasuklah shisha. Persoalannya, apa itu shisha dan apa kesan hisap shisha terhadap kesihatan tubuh badan?

Jom sama-sama kita semua ikuti artikel ini untuk baca dengan lebih lanjut tentangnya!

Rokok, banyak jenis yang sama bahayanya!

Walaupun kita semua sudah didedahkan bahawa rokok adalah antara perkara yang perlu dielak untuk menjaga tahap kesihatan tubuh badan, namun masih ramai yang tidak mengendahkannya.

Mungkin tabiat merokok sudah tidak mampu dibuang lagi akibat daripada
keperluan atau ketagihan tubuh badan penghisap tegar terhadap nikotin
 yang ada di dalam rokok.

Pun begitu, ketahuilah bahawa rokok sama ada dalam bentuk tradisional atau elektronik memang akan membawa bahaya terhadap kesihatan tubuh badan!

Bahaya rokok tradisional

Ada individu terutamanya penghisap tembakau tegar yang beranggapan bahawa menghisap hanya sebatang rokok tidak akan mendatangkan apa-apa kesan.

Ini tidak benar! Tahukah anda bahawa kesan merokok tetap sama meskipun mengambil sedikit atau banyak tembakau?

Menurut kajian, didapati bahawa fungsi paru-paru bagi perokok tegar yang menghisap sekitar 30 batang rokok sehari menurun 11.24 ml setahun lebih berbanding individu yang tidak merokok.

Manakala individu perokok ringan yang hanya merokok dalam anggaran kurang daripada 5 batang rokok sehari pula menunjukkan penurunan fungsi paru-paru pada kadar 7.65 ml setahun.

Ini menunjukkan bahawa bahaya rokok tradisional masih lebih kurang sama
tidak kira berapa batang rokok yang kalian hisap dalam masa sehari
.

Bahaya rokok elektronik

Ingin berhenti merokok? Hisaplah vape atau pod!

Ini adalah kepercayaan yang tidak harus kalian ikuti dan amalkan kerana terdapat lebih daripada
 40 jenis bahan kimia di dalam perisa rokok elektronik yang telah dikenal pasti
.

Sesetengah daripadanya adalah sangat berbahaya kepada tubuh badan dan berupaya untuk dilepaskan ke udara sekeliling (risiko perokok pasif).

Antara 5 bahan kimia yang mampu meningkatkan kadar kematian tersebut adalah Benzena, Toluena, Plumbum, Asetaldehid dan N-Nitrosonornicktina (NNN).

Pendek kata, tidak jauh beza bahaya rokok tradisional dengan rokok elektronik! Namun, bagaimana pula dengan shisha?

Apa itu shisha?

Setiap kali berbicara mengenai shisha, sudah pasti kita akan terbayang sekumpulan
 anak muda yang melepak di kedai makan
 sambil menghisap sebuah tabung yang mengeluarkan asap.

Untuk pengetahuan anda, shisha merujuk kepada tabiat menghisap tembakau berperisa menggunakan peralatan paip air.

Ia adalah satu kaedah alternatif untuk menghisap tembakau dan merupakan satu tradisi simbolik dalam kalangan budaya tertentu.

Shisha terdiri daripada mangkuk, badan, hos dan gromet serta menggunakan tembakau yang direndam dalam pekatan perisa tertentu.

Tembakau ini akan diletakkan dalam mangkuk yang ditutup dengan kerajang aluminium berlubang dan dibakar menggunakan arang panas.

Asap yang terhasil akan disalurkan ke dalam air dan wap air tersebut akan dihisap menggunakan hos.

Seperti tidak berbahaya sahaja, kan? Nnamun, fikirkan semula sebelum mula hisap! Teruskan pembacaan anda!

Kesan hisap shisha terhadap kesihatan!

Ramai orang akan beranggapan bahawa shisha adalah
alternatif merokok yang jauh lebih baik berbanding rokok tradisional atau rokok elektronik
.

Sebenarnya, ia tidak tepat kerana shisha tetap mengandungi nikotin yang akan menyebabkan ketagihan selain banyak mempunyai bahan kimia lain.

Berikut adalah antara kesan hisap shisha terhadap kesihatan:

#1. Ketagihan

Seperti mana yang kita semua sudah tahu, ia mengandungi nikotin yang boleh menyebabkan ketagihan selepas beberapa sesi sedutan shisha.

Satu sesi yang mengambil masa kira-kira 1 jam adalah bersamaan dengan jumlah nikotin yang terdapat di dalam satu kotak rokok.

#2. Keracunan

Selain itu, shisha juga mungkin akan mengakibatkan berlakunya keracunan karbon monoksida yang juga berbahaya terhadap tubuh badan.

Ia berpunca daripada pembakaran arang ketika sesi menghisap selain peralatannya seperti logam, besi dan lain-lain yang bersifat karsinogenik.

Kesan hisap shisha #3. Penyakit berjangkit

Sesi menghisap shisha pasti melibatkan ramai orang yang seterusnya meningkatkan risiko penyakit berjangkit seperti tuberkulosis, hepatitis, herpes, aspergillus dan helikobakter.

Ini mungkin akibat daripada
perkongsian alat penyedut shisha secara berkumpulan
 tersebut.

#4. Penyakit kronik lain

Selain penyakit berjangkit di atas tadi, ketahuilah bahawa kesan hisap shisha juga mungkin akan mengakibatkan pelbagai penyakit kronik lain.

Antaranya pulmonari obstruktif kronik, penyakit organ; paru-paru dan jantung serta boleh menjadi pencetus kanser.

Kesan hisap shisha #5. Risiko perokok pasif

Akhir sekali, ketahuilah bahawa menghisap shisha akan mengeluarkan kepulan asap yang terlalu banyak dan
ia akan membahayakan perokok pasif di sekeliling
.

Bahaya ini akan dialami oleh individu berdekatan terutamanya golongan yang mudah terjejas seperti bayi, kanak-kanak dan juga wanita hamil.

Anda masih fikir shisha itu lebih baik berbanding rokok tradisional atau rokok elektronik? Fikirkannya semula ya!


Info Lengkap Virus Korona Anda Wajib Tahu!

Pada penghujung tahun 2019, beberapa
kes pneumonia telah dikenal pasti di kota Wuhan yang terletak di wilayah Hubei.

Virus tersebut berasal dari keluarga
coronaviridae
dan dikenal pasti sebagai subspesies baharu yang kemudiannya diberikan nama
corona virus disease 2019

(COVID-19). Virus korona adalah
virus yang telah menjangkiti lebih 160 juta individu di seluruh dunia dan telah meragut hampir 3 juta nyawa, sehingga hari ini!

Untuk mendapatkan lebih banyak info tentang coronavirus di Malaysia, sila dapatkannya
di sini.

Di Malaysia, berikut statistiknya:

[covid_19]

1. Apakah simptom jangkitan penyakit COVID-19?

Virus korona adalah
virus yang menjangkiti saluran pernafasan manusia
.

Ini bermakna, majoriti simptom yang direkodkan berkaitan saluran pernafasan.

Menurut Kementerian Kesihatan Malaysia (KKM), mereka yang dijangkiti virus ini lazimnya menunjukkan simptom berikut:

Pertubuhan Kesihatan Sedunia (WHO) pernah membuat analisis berkaitan dengan 55,000 kes positif COVID-19 yang disahkan di China.

Berdasarkan kajian tersebut, terdapat
beberapa simptom lain yang boleh dialami oleh individu yang dijangkiti wabak
.

Antara simptom virus korona adalah:

Kelesuan.

Sakit sendi/tulang.

Sakit tekak.

Sakit kepala.

Kesejukan.

Muntah dan loya.

Cirit-birit.

Namun, perlu diingatkan juga,
bukan semua individu berjangkit menunjukkan simptom
.

2. Bagaimana virus ini tersebar?

Virus korona baharu berupaya untuk tersebar melalui titisan udara
.

Oleh sebab ia masih baru, pakar di seluruh dunia sedang cuba untuk mengkaji jika ada kaedah penyebaran lain.

Artikel berkaitan
:

Setakat ini, kebanyakan kajian menunjukkan:

COVID-19 berupaya tersebar dari satu individu ke individu lain dalam lingkungan jarak 2 meter
. Ia berlaku kerana bersin atau batuk.

Virus
boleh hidup di luar badan manusia dalam tempoh lama
. Individu yang ada kontak dengan permukaan berisiko boleh alami jangkitan jika
menyentuh muka selepas itu
.

Walau bagaimanapun, menurut Pusat Kawalan Penyakit Berjangkit (CDC), ini bukan satu penyebaran utama.

COVID-19 boleh disebarkan oleh individu berjangkit walaupun mereka tidak menunjukkan sebarang simptom.

Menurut CDC,
virus korona baharu boleh tersebar dengan mudah
 dalam satu komuniti.

Artikel berkaitan
:

Merebak Dari Sentuhan, Pegang Muka Sendiri Punca Jangkitan COVID-19?

Virus Korona Boleh Tersebar Dalam Jarak 2 Meter – Betul Ke?

3. Adakah virus ini boleh tersebar melalui barang online dari negara China?

https://www.facebook.com/1634329383494261/videos/115200726587889/

Kebanyakan negara mengimplementasikan
prosedur pembasmian kuman sebelum barangan mereka dieksport keluar
.

Namun, jika prosedur tersebut tidak dilaksanakan sekalipun, risiko untuk mendapat jangkitan sangat rendah.

Terdapat kajian yang menunjukkan bahawa COVID-19 boleh hidup di luar badan sehingga 9 hari
.

Kaedah penyebaran virus utama adalah melalui titisan udara. Sehingga kini,
tiada bukti yang menunjukkan COVID-19 mampu tersebar melalui barang yang ditempah
online
.

4. Adakah pemakaian topeng muka mampu menghindar jangkitan penyakit COVID-19?

Artikel berkaitan
:

Topeng Muka N95 Atau Surgical Mask – Yang Mana Boleh Lindungi Anda Dari COVID-19?

Secara umumnya, ia bergantung pada situasi.

Jika anda sihat, maka
perlindungan yang diberikan oleh topeng muka tersebut hanyalah pada kadar sederhana
.

WHO menggalakkan penggunaan topeng muka pada mereka yang sakit dan
individu yang menjaga pesakit (
frontliner
).

Jika anda tidak tergolong dalam kumpulan tersebut, penggunaan topeng muka cumalah satu langkah pembaziran.

Cara terbaik untuk menghindarkan jangkitan COVID-19 adalah
dengan mencuci tangan secara kerap
.

5. Adakah saya berisiko mendapat jangkitan COVID-19?

Risiko mendapat jangkitan penyakit COVID-19 bergantung pada beberapa faktor seperti
usia, penyakit kronik, imuniti badan dan faktor lokasi
.

Artikel berkaitan
:
Usia Muda BUKAN Jaminan Terlepas COVID-19, Malah Simptom Lebih Buruk!

Jumlah pesakit yang didiagnosis positif COVID-19 semakin meningkat di Malaysia. Tanpa langkah pencegahan, anda berisiko tinggi mendapat jangkitan!

Kerajaan mengumumkan
perintah kawalan pergerakan dan amalan jarak sosial
 bagi membendung wabak ini daripada terus menular.

Namun, jika langkah pencegahan tersebut diambil sambil lewa, kita bakal menyaksikan peningkatan mendadak pada gelombang ketiga wabak virus korona!

Antara individu yang berisiko adalah:

Golongan tua.

Lelaki.

Individu yang mempunyai penyakit kronik (penyakit peparu, kencing manis, masalah jantung
)
.

Individu yang merokok.

6. Adakah COVID-19 sama dengan SARS?

Wabak epidemik sindrom pernafasan akut teruk (SARS)
 yang pernah berlaku pada 2003 turut disebabkan virus yang berasal daripada keluarga
coronaviridae
.

Jika dibandingkan dengan COVID-19, ia mempunyai struktur genetik yang hampir sama, namun berbeza.

Sebab itu COVID-19 pernah digelar SARS-CoV 2 berikutan persamaannya dengan struktur virus SARS-CoV.

7. Rumah kotor boleh tingkatkan risiko jangkitan wabak ke?

Oleh sebab penyakit COVID-19 boleh hidup lama di luar badan manusia,
 pembersihan rumah perlu dilakukan secara berkala
.

Perkakasan, peralatan atau bahagian rumah yang banyak disentuh seperti tombol pintu, kabinet dapur,
remote
televisyen dan sebagainya perlu dibersihkan secara kerap.

Jika dalam kalangan keluarga,
ada individu yang dikuarantin atau diisolasi
, pastikan anda mengelap permukaan yang disentuh oleh mereka menggunakan cecair pembasmi kuman.

Rumah yang kotor boleh menyebabkan penularan virus berlaku dengan lebih mudah.

8. Apakah langkah yang boleh diambil bagi menghindari jangkitan virus korona?

Baca juga:

WHO dan KKM menyarankan
setiap individu untuk mencuci tangan secara kerap
. Setiap sesi perlu dilakukan sekurang-kurangnya selama
20 saat
.

Walaupun ramai individu lebih suka menggunakan
hand sanitizer
 namun, penggunaan air dan sabun adalah lebih berkesan.

Lapisan luar virus korona yang diperbuat daripada lemak merupakan lapisan yang memberikan sokongan lemah kepada struktur virus.

Ia mudah untuk sebati bersama sabun. Kesannya, virus tersebut dapat dibasmi dengan mudah.

Jika tiada air dan sabun,
anda boleh menggunakan
hand sanitizer
dengan kepekatan alkohol sekurang-kurangnya 60%
.

Selain itu
amalan jarak sosial juga boleh memberikan perlindungan kepada anda
.

Topeng muka hanya boleh dipakai sekiranya anda menjaga pesakit COVID-19. Jika tidak, elakkan daripada memakainya.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Sering Disalahfahami, Fahami Cara Otak Remaja Berfungsi!

Remaja sering menjadi mangsa salah oleh orang dewasa. Ini kerana otak anda tidak sepenuhnya berkembang dan orang dewasa biasanya cepat menilai melalui tindakan anda. Otak remaja sedang dalam proses pembangunan dan terdapat banyak hubungan penting di seluruh otak yang masih berlaku semasa proses perkembangannya.

Ini bermakna sel-sel saraf pada otak yang menghubungkan bahagian otak masih terbentuk atau dipangkas. Proses ini lebih banyak berlaku semasa tidur. Oleh itu, perlu diingatkan bahawa tidur sangat penting untuk perkembangan otak anda.

Manakala, bahagian otak yang jarang digunakan akan dipotong atau dipangkas. Namun, pada masa yang sama hubungannya akan diperkukuhkan atau lebih matang. Ini adalah cara untuk otak menjadi lebih cekap, berdasarkan prinsip ‘
use it or lose it
’. Disebabkan itu sekiranya anda ingin belajar bahasa baru atau bermain beberapa instrumen, yang terbaik adalah melakukannya ketika masih remaja.

Sumber: MyHealth

Semua otak adalah berbeza

Menyedari bahawa semua remaja berbeza, yang mempunyai implikasi sangat penting untuk sesuatu perkara seperti pendidikan dan pengiklanan. Contohnya, cara remaja belajar bergantung kepada pola perkembangan otak mereka, maka strategi pendidikan yang berdasarkan purata/selaras hanya akan mengehadkan penggunaanya.

Begitu juga dengan kempen pengiklanan untuk perkara-perkara seperti kesihatan seksual. Jika berdasarkan kajian ia akan berfungsi untuk beberapa remaja tetapi tidak bagi yang lain.

Oleh itu, semakin cepat memahami perbezaan antara remaja, lebih cepat dapat mengintegrasikan maklumat ini ke dalam sekolah dan polisi. Ini adalah penting kerana, tiada perkara seperti purata remaja dan perlu mengingatinya supaya boleh memperbaiki pemahaman kita mengenai otak remaja.

Tanda-tanda masalah

Adalah normal bagi remaja kehilangan mood beberapa hari. Tetapi jika anda melihat mood yang signifikan atau perubahan tingkah laku yang berlaku lebih daripada dua minggu, ia bermakna sesuatu yang lain sedang berlaku, seperti kemurungan.

Sekiranya anda berfikir anak anda atau seseorang remaja mungkin tertekan, segera dapatkan rawatan profesional untuk mereka. Kemurungan serius dan jika tidak dirawat, boleh mengancam nyawa.

Remaja memerlukan bimbingan ibu bapa atau orang dewasa, walaupun mereka mungkin berfikir tidak memerlukannya. Memahami perkembangan mereka dapat membantu anda memberi sokongan kepada mereka untuk menjadi seorang dewasa yang bertanggungjawab.

Hello Health Group
 tidak menyediakan nasihat perubatan, diagnosis, atau rawatan.


Kuku Jadi Kuning Bukan Sebab Pengilat Kuku Saja, Mungkin Ia Punca Penyakit Ini! Baik Semak Sekarang

Anda mengalami masalah kuku kuning dan kelihatan kusam? Semestinya perkara ini menjatuhkan keyakinan anda, kerana kuku merupakan cermin kepada kesihatan diri. Tetapi apakah warna kuku normal? Jawapannya ialah merah jambu.

Kuku yang berubah warna mungkin bermaksud anda menghidap beberapa penyakit tertentu! Kuku kekuningan khususnya merupakan salah satu simptom awal penyakit jangkitan kulat kuku! Ia boleh menyebabkan kuku berubah warna, menebal, merekah dan rosak.

Lebih dikenali sebagai
onychomycosis

6
, jangkitan kulat kuku tidak sama dengan masalah kaki makan air (
athlete’s foot
). Akan tetapi, jika anda pernah mengalami kaki makan air, besar kemungkinan anda berisiko dijangkiti kulat kuku.

Risiko juga lebih tinggi jika anda memiliki sistem imun badan yang lemah, kerap berpeluh, suka berkaki ayam (atau “kaki kebun”), menghidap psoriasis
7
, diabetes dan sudah berusia.

Mengapa saya mengalami masalah kuku kuning?

Selain jangkitan kulat kuku, masih terdapat beberapa faktor lain yang menyebabkan kuku kuning dan merekah. Antaranya mungkin kerana penggunaan serbuk kunyit ketika memasak dan beberapa gaya hidup yang lain seperti penggunaan pengilat kuku.

Jom lihat penerangan setiap punca mengapa masalah kuku kuning terjadi di bawah ini.

Kuku kuning kerana penggunaan pengilat kuku

Tahukah anda, kuku boleh berubah warna kerana penggunaan pengilat kuku? Dan jangan pandang remeh, perubahan warna kuku itu sebenarnya boleh menjadi
salah satu simptom awal jangkitan kulat kuku!

Tidak dinafikan, pigmen yang terdapat di dalam bahan pengilat kuku boleh menyebabkan plat kuku bertukar ke warna kekuningan, dan perkara ini adalah normal. Semakin gelap warna pengilat kuku, semakin banyak kesan buruk yang ditinggalkan pigmen pada kuku
2
.

Namun, pemakaian pengilat kuku yang menyebabkan perubahan warna kuku juga sebenarnya salah satu tanda awal jangkitan kulat kuku. Jadi, bagaimana hendak tahu sama ada masalah perubahan warna kuku anda itu disebabkan oleh pemakaian pengilat kuku atau jangkitan kulat kuku?

Untuk memastikan perkara ini, cuba elak mewarnakan kuku anda buat sementara waktu. Anda juga boleh memilih warna pengilat kuku yang tidak terlalu terang, atau menggunakan kot asas yang berwarna jernih sebelum mengaplikasi pengilat kuku. Ia bukan sahaja melindungi plat kuku, malah juga membuatkan pengilat bertahan lebih lama.

Namun jika masalah kuku kuning itu masih berkelanjutan, dapatkan rawatan secepat mungkin. Besar kemungkinan, warna kuku anda berubah disebabkan jangkitan kulat kuku!

Kuku kuning kerana tabiat merokok

Amalan merokok bukan sahaja berbahaya untuk badan, merencatkan pengaliran darah hingga menyebabkan beberapa masalah lain seperti lebam bawah mata, penjagaan gigi yang lemah, kedutan di muka malah
ia juga boleh menjadi punca kuku rosak atau kuku kuning yang disebabkan oleh jangkitan kulat kuku.

Sekiranya anda seorang perokok, maka plat kuku anda yang bertukar ke warna kekuningan mungkin disebabkan oleh tar dan nikotin yang terkandung di dalam rokok.

Namun, amalan merokok juga boleh merencatkan pengaliran oksigen ke plat kuku yang boleh menyebabkan kuku kekuningan
3
. Satu-satunya cara untuk mengelak dan mencegah kuku anda daripada bertukar ke warna kekuningan adalah dengan berhenti merokok atau mendapatkan rawatan jangkitan kulat kuku secepat mungkin.

Kuku kuning kerana jangkitan kulat kuku

Selain mengubah warna kuku normal, jangkitan kulat kuku juga boleh mengakibatkan kesakitan dan ketidakselesaan teruk yang boleh berulang-ulang.

Oleh sebab itu, anda harus sentiasa cakna dengan sebarang perubahan fizikal kuku, agar anda boleh mendapatkan rawatan topikal jangkitan kulat kuku di kaunter farmasi, diuji secara klinikal pilihan terbaik untuk merawat jangkitan kulat kuku.

Rawatan topikal ini bukan sahaja mudah untuk diaplikasi, malah pesakit juga tidak perlu mengikis permukaan kuku sebelum menggunakannya.

Kulat yang menyebabkan kuku rosak dikenali sebagai
dermatophyte
. Ia boleh menyerang sesiapa sahaja, tanpa mengira usia. Namun, orang tua lebih cenderung mengalaminya
8
. Perhatikan beberapa tanda jangkitan kuku ini
4
:

Kuku menebal

Kuku hancur

Kuku dalam bentuk yang aneh dan bertukar menjadi kusam

Kuku rapuh atau mudah pecah

Berwarna keputihan hingga kuning-coklat

Kuku berbau busuk

Berwarna gelap, disebabkan serpihan yang tumbuh di bawah kuku

Selain itu, seiring dengan pertambahan umur,
kuku setiap individu cenderung menjadi rapuh dan kering
, lantas mempercepatkan proses terjadinya keretakan kuku. Ia kemudiannya membuka ruang untuk kuku dijangkiti kulat! Sistem imun badan yang lemah dan kekurangan pengaliran darah ke kaki turut menjadi penyumbang kepada risiko kuku rosak.

Merawat masalah kuku kuning dari jangkitan kulat kuku dengan rawatan topikal

Penjagaan kuku yang rapi
 merupakan langkah wajib yang harus diambil setiap individu dengan lebih serius. Kuku merupakan “cermin” yang sering menjadi perhatian orang ramai. Untuk tampil berkeyakinan, anda memerlukan kuku yang sihat lagi kuat.

Pastinya anda mahu mendapatkan semula warna kuku normal, dan ia bukanlah perkara yang mustahil. Dengan rawatan topikal jangkitan kulat kuku, kuku anda boleh tumbuh baharu, tanpa kehadiran sebarang kulat.

Rawatan topikal jangkitan kulat kuku tidak memerlukan preskripsi doktor, dan hasil keberkesanannya boleh dilihat seawal tempoh satu minggu! Sebagai panduan, ikuti tip di bawah ketika memilih rawatan topikal jangkitan kulat kuku yang terbaik untuk anda:

Baca formulasi dengan teliti.

Pilih rawatan topikal
 yang mengandungi urea, asid laktik, gliserol dan
propylene glycol
. Bahan-bahan ini disahkan selamat dan mempunyai status GRAS (
Generally Regarded As Safe
)
10
, menjadikan ia satu rawatan yang cukup selamat untuk digunakan tanpa was-was, sama untuk digunakan oleh ibu hamil mahupun ibu yang sedang menyusukan bayi. Berbeza dengan produk tanpa status GRAS, bahan antiseptik yang terkandung di dalam produk tanpa status GRAS berpotensi toksik
10
. Selain itu, rawatan topikal dengan kandungan berstatus GRAS juga dapat membantu kuku baharu untuk tumbuh dengan lebih sihat. Kandungan urea dan asid laktik juga melembutkan kuku yang telah menjadi rapuh dan rosak akibat jangkitan.

Gunakan rawatan yang efektif dan mesra pengguna.
 Terdapat rawatan topikal di kaunter yang hanya perlu dipakai sekali sehari sekali, dan tersedia dalam bentuk tiub bagi mencepatkan proses pengaplikasian pada kuku yang terjejas. Ia amat efektif dan perubahan positif dapat dilihat dalam masa 1 minggu. Malah, pengguna juga boleh menyapu ubat tersebut terus pada permukaan kuku tanpa perlu mengikisnya terlebih dahulu.

Pastikan rawatan tersebut berkesan dan selamat.
Periksa sama ada rawatan tersebut mempunyai keberkesanan yang terbukti secara klinikal serta selamat untuk digunakan oleh wanita mengandung dan menyusukan anak.

Dengan mengamalkan rawatan topikal jangkitan kulat kuku dalam masa 3 hingga 6 bulan, tidak mustahil kuku anda yang terkena jangkitan kulat boleh sembuh dan kembali sihat.

Berhenti menggunakan pengilat kuku buat sementara waktu

Sama seperti kulit, kuku juga memerlukan oksigen supaya ia kekal sihat. Jika anda gemar memakai pengilat kuku, mungkin sudah tiba masanya untuk anda berhenti seketika, dan membiarkan kuku anda “berehat”
2
.

Pengilat kuku
mungkin mengandungi bahan kimia yang bertoksik
 yang turut berbahaya kepada beberapa individu.

Apabila bahan kimia ini bersentuhan dengan kuku, ia cenderung mengering dan mengakibatkan kuku berwarna kuning. Elakkan penggunaan pengilat kuku pada masa hadapan untuk kuku lebih cantik dan sihat
4
.

Makan makanan yang kaya dengan biotin

Satu lagi cara untuk mendapatkan semula warna normal kuku seperti sediakala, anda boleh mengamalkan diet yang diperkaya dengan biotin seperti telur, bijirin penuh, dan avokado.  Biotin adalah salah satu dari vitamin B kompleks yang membantu memperkuat dan menebalkan kuku anda
5
.

Amalkan penjagaan kuku yang rapi

Pastikan kuku tangan dan kaki anda
sentiasa bersih dan kering
. Potong kuku dan jangan berkongsi pemotong kuku dengan orang lain. Untuk mengelakkan kuku menjadi kering, sapu pelembap pada tangan. Selain itu, basuh tangan dengan kerap untuk elakkan jangkitan merebak dari satu kuku ke kuku yang lain
1
.

Jangan pandang enteng jika timbul kebimbangan apabila melihat sebarang perubahan pada kuku anda yang mungkin disebabkan oleh jangkitan kulat kuku. Masalah jangkitan itu boleh berulang dan kebergantungan terhadap remedi di rumah sahaja tidak mencukupi!

Rawatan yang boleh didapati di kaunter farmasi, yang telah diuji secara klinikal menjadi pilihan terbaik untuk memainkan peranan merawat jangkitan kulat kuku. Bagi kes jangkitan yang parah, doktor mungkin akan menyarankan anda menjalani pembedahan untuk mengeluarkan kuku yang terjejas itu sepenuhnya!
9

Sekiranya anda mempunyai pertanyaan tentang masalah kuku rapuh, kekuningan, cepat patah dan rosak, dapatkan pandangan doktor bertauliah. Dalam menjaga kesihatan kuku pula, jangan sesekali mengabaikan sebarang simptom awal.


4 Tip Merawat Gigi Sensitif

Tidak boleh makan aiskrim atau minum air sejuk disebabkan gigi sensitif? Jangan bimbang, anda tidak keseorangan. Masalah gigi sensitif adalah antara
masalah gigi
 yang paling kerap berlaku.

Agar selepas ini anda boleh menikmati makanan sejuk dengan tenang, ikuti 5 tip merawat gigi sensitif di bawah.

1. Gunakan ubat gigi untuk gigi sensitif

Beberapa jenama ubat gigi di pasaran memang direka khas untuk merawat gigi sensitif. Potassium nitrate yang terkandung di dalam sesetengah ubat gigi membantu mengurangkan gigi sensitif.

Ia walau bagaimanapun tidak berkesan ke atas semua orang tapi belum cuba belum tahu.

2. Tukar cara anda memberus gigi

Tip ni khas untuk mereka yang menggunakan berus gigi keras atau memberus dengan terlalu kasar. Dua tabiat memberus ini boleh menghilangkan enamel pada gigi anda dan menambahkan sensitiviti gigi.

Mengubah tabiat ini bukanlah sesuatu yang mudah apabila sudah terbiasa selama bertahun-tahun. Namun, kesannya besar.

3. Elakkan makanan dan minuman berasid

Buah sitrus, tomato atau air berkarbonat, semuanya adalah berasid. Makanan berasid ini boleh merosakkan enamel yang melindungi gigi anda.

Hadkan pengambilannya dan berus gigi sekurang-kurangnya 20 minit selepas mengambilnya. Jika anda memberus gigi terlalu awal, ia akan menambahkan lagi kerosakan gigi anda.

4. Rawat masalah gusi susut

Kebiasaannya, bahagian akar gigi anda akan dilitupi oleh gusi. Jika anda mengalami gusi susut disebabkan oleh penyakit gusi atau memberus terlalu kasar, akar gigi akan terdedah. Bahagian yang penuh dengan urat safaf ini sangat sensitif.

Buat temu janji dengan doktor gigi anda.

Hello Health Group
 tidak menyediakan nasihat perubatan, diagnosis atau rawatan.


Ibu-Ibu Muda Boleh Cuba 2 Teknik Potong Ayam Ini Di Rumah, Barulah Mak Mentua Kagum

Bagi mereka yang baru membiasakan diri dengan aktiviti di dapur, penyediaan ayam untuk tujuan memasak pasti agak mencabar.
Apatah lagi jika ibu mentua meminta ayam potong 8, 10 atau 12 yang mungkin tidak diketahui teknik potongannya. Apa kata anda lihat beberapa kaedah dan cara potong ayam yang kami kongsikan di sini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa maksud ayam potong 8, 10 atau 12?

Jika anda ke pasar basah atau mana-mana pasar raya, individu yang menyiang ayam pasti akan bertanya kepada anda sama ada ayam yang hendak dibeli itu mahu dipotong berapa.

 Biasanya peniaga akan menyebut mahu dipotong lapan, 10 atau 12.
Ia sebenarnya merujuk kepada berapa bahagian ayam yang hendak dipotong.

Jika anda menyebut ayam dipotong lapan, maka peniaga akan
memotong ayam
 kepada lapan potongan atau bahagian dan begitulah seterusnya.

Jadi, potongan manakah yang anda perlu pilih? Mudah sahaja, ia bergantung kepada
jenis masakan
 yang anda mahu sediakan dengan ayam tersebut.

Jika anda mahu menyediakan hidangan untuk ahli keluarga yang agak ramai,
potongan ayam
 yang kecil lebih sesuai.
Sama ada dipotong 10, 12 atau 14.

Jika ahli keluarga tidak begitu ramai atau rata-ratanya orang dewasa, mungkin ayam boleh dipotong lapan atau 10 potongan sahaja supaya bahagian ayam tersebut lebih besar.

Namun, jika anda berasa lebih puas
menyiang ayam
 sendiri di rumah, katakan sahaja kepada peniaga bahawa ayam tersebut tidak perlu dipotong.

Ini cara potong ayam yang boleh anda cuba

Berikut kami kongsikan beberapa kaedah potong ayam yang boleh anda lakukan di rumah:

#1. Cara potong ayam: Ayam dipotong 8

Untuk kaedah ini, caranya agak mudah. Sila ikuti langkah-langkah di bawah ini:

Letakkan ayam
 di atas papan pemotong dengan dada ayam pada bahagian bawah.

Kemudian, mula memotong ayam secara memanjang daripada bahagian leher perlahan-lahan sehinggalah ke bahagian ekor. Pastikan anda meletakkan pisau di sebelah tulang belakang ayam tersebut, bukannya di tengah-tengah tulang.

Setelah itu, keluarkan segala
organ dalaman
 ayam dan potong dengan cara yang sama pada bahagian dada ayam pula.

Kini anda telah mendapat dua bahagian potongan ayam yang sama.

Setelah itu, potong ayam kepada dua bahagian lagi bagi setiap potongan. Anda sudah mendapat empat potongan pada waktu ini iaitu dua bahagian dada dan dua bahagian
paha ayam
.

Untuk setiap bahagian tersebut, potong lagi sekali kepada dua potongan. Bagi bahagian paha, potong pada sendi antara paha ayam dengan bahagian atas paha. Untuk
bahagian dada
 pula, anda boleh memotong terus tanpa melihat kepada sendinya kerana bahagian tersebut tidak mempunyai sendi dan lebih lembut.

Kini anda telah mendapat lapan potongan ayam yang cantik.

#2. Cara potong ayam ikut sendi

Selain daripada kaedah di atas, anda juga boleh memotong ayam melalui kaedah potongan sendi.

Kaedah ini lebih mudah kerana potongan dilakukan terus pada sendi ayam terlebih dahulu tanpa perlu memotong bahagian tulang belakangnya.

Cara potong ayam ini adalah seperti berikut:

Buangkan terlebih dahulu segala
lebihan kulit
 dan
lemak yang terdapat pada ayam
 yang hendak dipotong.

Mula potong ayam dengan memotong bahagian paha terlebih dahulu. Pastikan anda memotong paha tersebut pada bahagian sendi antara paha dengan badan ayam. Potong kedua-dua paha ayam.

Setelah itu, potong dan pisahkan bahagian dada dengan tulang rangka ayam. Anda boleh melihat kawasan yang tidak mempunyai tulang dan potong di situ.

Pada waktu ini, anda akan mempunyai dua bahagian paha, satu bahagian tulang rangka dan satu bahagian dada ayam.

Untuk bahagian dada tersebut, anda boleh memotong bahagian kepak terlebih dahulu. Pastikan anda memotongnya pada kawasan sendi antara
kepak dan badan ayam
.

Setelah kepak dipotong, anda akan mempunyai satu bahagian dada yang bersih. Anda boleh memotong bahagian dada ini mengikut keperluan masakan anda. Bagi mereka yang kurang gemar bahagian dada ayam, ia boleh dipotong kecil-kecil sebagai bahan rencah nasi goreng atau mi goreng.

Anda boleh memotong bahagian kepak dan juga paha kepada dua atau tiga potongan kecil lagi.

Bahagian tulang rangka pula boleh dipotong kecil-kecil dan disimpan
sebagai stok sup
 atau rencah kuah yang lain.

Cara potong ayam ini lebih mudah kerana ia boleh dilakukan dengan pisau atau gunting sahaja.

Kesimpulan

Menyediakan ayam yang siap dipotong tidaklah sesukar mana. Ia boleh dilakukan sendiri di rumah mengikut teknik yang kami ajarkan ini.

Namun walaupun mudah, ia tidak boleh dilakukan semberono kerana daging ayam pasti akan hancur dan tidak cantik. Selamat mencuba!


Ibu Ayah, Jom Fahami Perkembangan Asas Bayi 0-12 Bulan Ini

Bercakap mengenai bayi baru lahir, sudah tentu aspek tumbesaran dan perkembangan menjadi fokus utama, bukan? Ayuh
mommy daddy
, kita fahami terlebih dahulu
perkembangan bayi
mengikut bulan, barulah tak susah hati jika
anak masih belum berjalan
.

Untuk mendapatkan lebih banyak info Keibubapaan, anda boleh klik
di sini
.

Bayi baru lahir

Dari
bayi kecil tidak berdaya
 hingga menjadi seorang anak kecil yang aktif, ia hanyalah memerlukan tempoh masa 12 bulan untuk melalui fasa transformasi luar biasa ini.

12 bulan terasa lama, bukan?

Tetapi percayalah, tempoh 365 hari itu sangat singkat. Apatah lagi saat melibat bayi baru lahir anda membesar dan mengalami perubahan dan perkembangan menarik setiap hari.

Dalam masa sama
sebagai ibu bapa baharu
, pastinya anda dan pasangan tertanya-tanya apakah yang boleh dijangkakan dalam perihal perkembangan si manja dan bagaimana untuk menentukan sama ada mereka berada tepat dilandasan atau sebaliknya.

Terdapat fasa yang luas dan berbeza bagi
setiap anak untuk mencapai tahap perkembangan
 tertentu.

Ini kerana setiap anak akan membesar mengikut tempoh masa dan acuan mereka yang tersendiri. Bahkan, ia takkan sama seperti adik-beradik mereka yang lain.

Umumnya, titik perkembangan (
milestones
) adalah pusat pemeriksaan melibatkan tingkah laku atau fizikal dalam perkembangan anak semasa membesar.

Manakala keupayaan (
ability
) adalah kemahiran tambahan yang harus dikembangkan oleh anak.

Jom kita tengok perkembangan bayi mengikut bulan bagi tahun pertama kehidupan mereka.

Perkembangan bayi mengikut bulan: 0 hingga 3 bulan

Pada peringkat perkembangan pertama ini, tubuh dan otak bayi baru lahir akan belajar untuk hidup di dunia luar.

Si manja mungkin akan mula untuk:

Perkembangan fizikal bayi baru lahir

Semasa meniarap (tummy time)
, si manja akan menolak menggunakan lengan

Semasa meniarap, anak akan mula mengangkat dan menahan kepala ke atas

Mampu menggerakkan tangan daripada penumbuk (
fist
) kepada terbuka

Boleh membawa tangan ke mulut

Dapat menggerakkan dan mengangkat kaki tangan daripada permukaan apabila teruja

Perkembangan kognitif

Mengecam payudara atau botol

Mengikut pergerakan dengan memusingkan kepala

Terkejut dengan suara yang kuat

Perkembangan emosi

Bertenang dan tersenyum sebagai tindak balas terhadap suara atau bunyi

Memusingkan kepala ke arah suara atau bunyi

Menunjukkan minat pada wajah

Membuat hubungan mata (
eye contact
)

Menangis dengan cara berbeza
 untuk keperluan berlainan. Contohnya, tangisan lapar atau mengantuk

Perkembangan deria

Semasa berbaring, bayi baru lahir anda akan cuba
mencapai mainan
 yang dipegang pada kedudukan atas dada mereka

Semasa berbaring, secara visual mereka akan cuba mengesan mainan bergerak dari satu arah ke arah yang lain

Ketika berbaring, kepala akan fokus memerhatikan wajah atau mainan

Boleh berasa tenang apabila dibuai, disentuh atau dengan bunyi perlahan

Gemar menikmati pelbagai pergerakan

Baca juga:

Perkembangan bayi mengikut bulan: 4 hingga 6 bulan

Pada tempoh ini, si manja akan mula belajar dengan lebih banyak dan memanipulasi dunia di sekelilingnya.

Bayi anda akan mula menguasai penggunaan tangan dan

 meneroka keupayaan suara mereka.

Dalam tempoh 4 hingga 6 bulan ini, anak mungkin akan:

Bergolek ke depan dan belakang atau sebaliknya

Babble atau berceloteh
 yang kedengaran seperti bunyi percakapan sebenar

Ketawa

Menjangkau dan mengambil objek, memanipulasi
barang permainan
 dan item lain dengan tangan

Duduk dengan sokongan bersama kawalan kepala yang hebat

Perkembangan bayi mengikut bulan: 7 hingga 12 bulan

Pada tempoh kedua bagi tahun pertama ini, si kecil akan menjadi anak yang semakin aktif.

7 hingga 9 bulan

Selepas mempelajari bahawa mereka boleh menuju ke sesuatu tempat dengan bergolek, kemudian anak akan mula belajar pula cara bergerak ke depan dan belakang.

Dalam fasa ini, si manja boleh:

Mula merangkak. Ini termasuklah
scooting
 – melakukan pergerakan menyeret punggung atau
army crawling
 dan merangkak biasa dengan pergerakan tangan serta kaki. Ada juga bayi yang mungkin tidak
melalui fasa merangkak
, sebalik terus memulakan langkah pertama daripada
scooting

Duduk tanpa sokongan

Bertindak balas terhadap perkataan biasa
 yang didengari seperti namanya. Si manja juga akan memberi respons berhenti apabila mendengar perkataan “
Tidak
” dan memandang kepada anda. Mereka akan mula menyebut ‘Mama’ dan ‘Dada’

Gemar dengan aktiviti bertepuk tangan atau permainan seperti
peek-a-boo

Mula belajar untuk berdiri

Baca juga:

Perkembangan bayi mengikut bulan: 10 hingga 12 bulan

Tahap perkembangan bayi mengikut bulan bagi tahun pertama bayi ini dianggap sebagai fasa peralihan.

Pada tempoh ini, mereka akan belajar untuk:

Mula menyuap diri sendiri. Si manja pada fasa perkembangan ini akan mula menguasai pergerakan
pincer grasp
 – di mana mereka boleh memegang benda kecil seperti biskut di antara ibu jari dan jari telunjuk

Berjalan sekeliling rumah menggunakan kaki dengan memegang perabot

Melafazkan 1 atau 2 perkataan. ‘Mama’ dan ‘Dada’ menjadi panggilan khusus untuk ibu bapa. Ada anak akan mula mengucapkan 3 patah perkataan menjelang ulang tahun pertama

Menunjukkan objek yang diingini untuk mendapatkan perhatian anda

Mula meniru perbuatan anda atau menggunakan sesuatu objek
 dengan betul seperti berpura-pura bercakap di telefon

Mula melakukan langkah pertama. Biasanya sekitar usia setahun, tetapi situasi boleh berbeza bergantung kepada anak itu sendiri

Pemeriksaan pakar pediatrik

Apa yang perlu dilakukan jika berasakan anak tidak mencapai tahap pertumbuhan atau perkembangan sepatutnya?

Pertama sekali, percayakan naluri anda. Sekiranya benar-benar rasa ada sesuatu yang tidak kena, berbincanglah dengan doktor.

Pengesanan awal adalah yang terbaik.